Saopštenja za javnost - Klijenti ProCredit banke prvi dobijaju subvencionisane agro kredite u 2017. godini :: ProCredit Bank ' //\t//content : '\nKlijenti ProCredit banke prvi dobijaju subvencionisane agro kredite u 2017. godini\nBeograd, 27. jun 2017. godine – Zahtevi za dobijanje subvencionisanih agro kredita, koje je ProCredit banka u ime svojih klijenata uputila Ministarstvu poljoprivrede i zaštite životne sredine, pripremaju se za isplatu i to će biti prvi poljoprivredni krediti sa subvencijama koje će domaći proizvođači dobiti u 2017. godini.\nReč je o više od 30 zahteva, vrednih preko 100 miliona dinara, a čija se isplata očekuje u narednih nekoliko dana.\n- Interesovanje domaćih poljoprivrednika za ovogodišnjim subvencijama je izuzetno veliko i naša banka će i ovoga puta svima koji nam se obrate pružiti maksimalnu podršku kako bi iskoristili pravo i mogućnost da konkurišu za ove značajne podsticaje. ProCredit banka je već godinama najuspešnija domaća banka u isplati subvencionisanih agro kredita domaćim proizvođačima i sudeći prema broju zahteva, ali i brzini kojom sve te zahteve obrađujemo, naša banka će i ove godine biti lider kada je reč o isplati subvencionisanih kredita – istakla je Ana Milić, direktor Sektora za privredu i poljoprivredu ProCredit banke.\nTokom prošle godine, ProCredit banka je isplatila više od 1.600 subvencionisanih agro kredita u vrednosti preko 21 milion evra, čime je podržala dalje investicije u proizvodnju, kao i modernizaciju opreme i mehanizacije mnogobrojnih poljoprivrednih gazdinstava širom zemlje.\n- Državne subvencije su značajan podsticaj za proizvođače i jedan od načina na koji mogu veoma povoljno da unaprede svoje poslovanje. Za nas u ProCredit banci je to samo još jedna prilika da sve koji sarađuju sa nama podržimo i omogućimo im da pravilno iskoriste podsticajna državna sredstva. Iz tog razloga, pozivamo sve zainteresovane poljoprivrednike da nam se jave ili da posete neku od naših ekspozitura kako bi se upoznali sa svim prednostima ovog programa, ali i kako bi u razgovoru sa našim stručnjacima na vreme pripremili sve što je potrebno za dobijanje državnih subvencija – objašnjava Ana Milić.\nSve veće interesovanje nemačkih kompanija za saradnju sa dobavljačima iz zemalja Zapadnog Balkana\nProCredit banke ostvarile veliki rast u 2017. godini\nProCredit banka spremna za isplatu subvencionisanih agro kredita\nPoslednja izmena: Juli 2018.


Resurs Centar | Autonomni ženski centar: Izveštaj o primeni zakona o sprečavanju nasilja u porodici\n23 Jun Autonomni ženski centar: Izveštaj o primeni zakona o sprečavanju nasilja u porodici\nPosted at 11:36h in Vesti iz sektora\tby\tBiljana Radusin\nObjavljeno: 23. juna 2022. godine\nAutonomni ženski centar donosi Deseti nezavisni izveštaj o nezavisnom praćenju primene Zakona o sprečavanju nasilja u porodici u Srbiji za period januar – decembar 2021. godine.\nStabilizovao se i broj tužilačkih predloga za produženje hitnih mera, kao i i broj prekršaja mera. Zabrinjavajući porast registruje se u broju učinilaca koji su ponovili dela nasilja u porodici, što svakako predstavlja pokazatelj neefikasnosti hitnih/produženih mera, na šta bi trebalo obratiti dodatnu pažnju. Istovremeno, porast broja tužbi za mere zaštite od nasilja u porodici po službenoj dužnosti sasvim je skroman, a registruje se i smanjenje broja predmeta u kojima se prikupljaju obaveštenja ili postoji osnovana sumnja da je izvršeno krivično delo nasilje u porodici.\nBeleži se stabilizacija broja razmatranih slučajeva nasilja u porodici na sastancima Grupe za koordinaciju i saradnju, ali on ne odgovara stvarnim potrebama i broju prijavljenih događaja. Novoprijavljeni slučajevi imaju prioritet, a nedovoljno se prate individualni planovi zaštite i podrške žrtvama, odnosno tekući, kao i slučajevi koji dugo traju.\nŽrtve su retkost na sastancima Grupe, te ostaje nejasno koliko planovi odgovaraju njihovim stvarnim (kompleksnim) potrebama, ali i to ko ih (i da li ih) informiše o sadržaju planova. Kada je reč o odnosu između pola žrtve i pola učinioca nasilja, podaci nedvosmisleno potvrđuju rodnu prirodu ovih dela. U srodničkoj realciji između žrtve i učinioca dominira partnerski odnos, što je takođe stabilan podatak.\nDeluje da su resursi sistema iscrpljeni na preventivnu zaštitu (hitne i produžene hitne mere), tako da nedostaju mere zaštite na duži rok, krivični postupci i individualizovani planovi podrške žrtvama nasilja.\nJoš uvek nema objedinjenog javno dostupnog izveštaja o primeni Zakona, niti informacija o tome da li je Vladin Savet za suzbijanje nasilja u porodici u novom sazivu ili Operativni tim ovog Saveta pratio i analizirao primenu Zakona, što mu je uloga, i izdao bilo kakvu preporuku za unapređenje njegove primene i koordinacije nadležnih državnih organa i ustanova. Ipak, za pohvalu je to što je nastavljeno sa objavom mesečnih statističkih podataka o žrtvama i učiniocaima nasilja u porodici na portalu Isključi nasilje.\nKao i prethodne godine, jasno je da bi za unapređenje primene Zakona o sprečavanju nasilja u porodici bilo neophodno sprovesti niz ciljanih kvalitativnih analiza postupanja svih ključnih aktera (policija, tužilaštvo, sud, centri za socijalni tad).\nBilo bi važno znatno unaprediti resurse sistema – broj ljudi, znanja, vreme i finansije, koji su aktuelno iscrpljeni na preventivnu zaštitu (hitne i produžene hitne mere), tako da nedostaju mere zaštite na duži rok, krivični postupci i individualizovani planovi podrške žrtvama nasilja, koji se prate (u dužen periodu), kao i prisustvo i aktivni položaj žrtava na sastancima Grupa za koordinaciju i saradnju, što je sve bila svrha Zakona.\nSve navedeno još više opravdava nužnost uspostavljanja centralne (elektronske) evidencije, koja bi objedinila podatke iz ključnih izvora (policija, tužilaštvo, sudovi, CSR) na konzistentan način. Ponavlja se i preporuka da Savet za suzbijanje nasilja u porodici preduzme aktivnosti i nadležnosti za koje je zadužen. Za očekivati je i to da ovo telo, bar jednom godišnje, napravi javno dostupan izveštaj o primeni zakona, sa konkretnim predlozima za poboljšanja.


Dragan Radić: Rejting na proveri 24 časa - Nira Press\nPočetna » Dragan Radić: Rejting na proveri 24 časa\nU Srbiji ima oko 1.500 firmi koje se bave marketingom, a više od 4.500 osoba u nazivu svoje funkcije ima reč marketing ili odnosi s javnošću, saopštilo je nedavno Udruženje za unapređenje tržišnih istraživanja. Prema podacima tog udruženja, 1.100 firmi samostalno se bavi istraživanjem tržišta, a čak preko 600 profesionalaca u više od 500 firmi ima status istraživača tržišta. Više od polovine zaposlenih u marketingu počelo je da radi u prethodne tri godine. Međutim, ime Ninamedia (www.ninamedia.co.yu) meteorskom brzinom je postalo poznato, kao zaštitni znak agencije za pres kliping (novinski isečci).\nU ovoj relativno mladoj firmi danas radi 70 zaposlenih. Posao je organizovan po smenama, jer se 24 sata dnevno svih 365 dana u godini prate svi bitni elektronski i štampani mediji, nacionalni i lokalni, da bi se klijentima svakog dana, uključujući i vikend i praznike, dostavio kompletan pregled svih štampanih medija, snimci i stenogrami radio i TV emisija od prethodnog dana.\nDirektor agencije Ninamedia Dragan Radić, u razgovoru za Magazin Biznis, kaže da je savremeno poslovanje gotovo nemoguće zamisliti bez potpunog uvida u izveštavanje medija.\n– Pravu informaciju treba imati u što kraćem roku i u tome je značaj našeg posla. Kliping izveštaj predstavlja pregled dnevne i periodične štampe, radio i TV programa, veb izdanja, svih medija koje pratimo, uključujući i one iz ex-Yu, ali i ostalih evropskih država. Klijent ima mogućnost da prati sve objave koje se odnose na njega, konkurenciju, druge za njega interesantne teme, tržišta i događaje. To mu omogućava da ima realnu medijsku sliku o sebi, uvid u konkurentsko okruženje, da predvidi situacije i meri uspeh ili neuspeh svog rada. Pored toga, na zahtev klijenta dostavljamo i ostale izveštaje oslonjene u manjoj ili većoj meri na medijsko emitovanje. Svi ovi podaci su značajni za službu marketinga i odnosa s javnošću, jer predstavljaju dokaz efikasnosti poslovanja. Istovremeno, oni su korisni i za sam menadžment, koji dobija jasnu sliku o imidžu kompanije u javnosti. Pretplatom na kliping servis kompanije štede vreme i novac, dva najvažnija resursa u poslovnom svetu. Naš posao je vrlo ozbiljan i odgovoran i ne dozvoljava propuste, jer se klijenti u punoj meri oslanjaju na naše izveštaje i analize. Njihova lojalnost ide čak dotle, da ne veruju da je nešto preko medija objavljeno, ukoliko im Ninamedia to nije dostavila u izveštaju.\n– Klijenti koji koriste naše usluge su iz svih oblasti privrede, nauke, politike, kulture, sporta. Na našoj referentnoj listi, koja broji više od 150 klijenata, nalazi se 25 banaka, nekoliko renomiranih osiguravajućih i lizing kuća, republičkih ministarstava, ambasada, naftnih, farmaceutskih i prehrambenih kompanija… U poslednje vreme sve više opština koristi naš servis, što govori o podizanju profesionalnog nivoa u PR službama ovakvih institucija. To su klijenti koji su krajnji korisnici naših servisa. Oni uz redovne kliping izveštaje svakodnevno dobijaju i razne druge specijalizovane preglede, u kojima su sažete sve najbitnije informacije iz datih oblasti. Pored toga sarađujemo sa velikim brojem agencija za odnose s javnošću, koje naše podatke koriste za svoje potrebe i potrebe klijenata koji su ih angažovali, kao što su razne kvalitativne analize, medija planovi i evaluacije.\nKako sarađujete sa klijentima?\n– Priroda posla kojim se bavimo nalaže nam da pratimo potrebe naših klijenata, što pretpostavlja neprestano usavršavanje i uvođenje novih servisa. Pored pres klipinga, koji šaljemo na mejl adrese korisnika, nudimo i mogućnost veb klipinga, gde klijent preko interneta na našoj veb adresi, na svojoj veb stranici, preko pristupnih podataka, može pronaći sve priloge, na osnovu zadatih kriterijuma praćenja. Takođe, u mogućnosti je da pregleda arhivu i samostalno izvede značajan broj pre svega kvantitativnih analiza medijskog sadržaja. U našoj ponudi je i sinhro kliping, servis koji podrazumeva instalaciju celokupne baze medijskih podataka klijenta, na njihovom lokalnom serveru, uz automatsku razmenu podataka 24 časa dnevno, tako da svi korisnici kroz lokalne mreže imaju pristup bazi nezavisno od interneta.\nŠta su prednosti tog modela klipinga?\n– Prednosti su u neuporedivo većoj brzini pregledanja i upotrebe klipinga, veći broj filtera, kao i arhiva koja je smeštena kod klijenta. Alarm kliping omogućava da preko SMS poruke klijenta obaveštavamo o objavi strateški važnih tekstova ili priloga u bilo koje doba dana ili noći.\nNaši inostrani klijenti koriste mogućnost da im prevedemo tekst, izveštaj ili analizu na engleski i nemački jezik, a prema potrebi prevodimo i sa slovenačkog, mađarskog, makedonskog i rumunskog jezika na srpski. Naša baza podataka sadrži preko tri miliona arhiviranih dokumenata (izveštaja) i mi smo u svako doba u mogućnosti da klijentu dostavimo traženi izveštaj čak i za nekoliko godina unazad.\nMožete li da uporedite nivo kliping usluga u Srbiji sa zemljama u okruženju?\n– Sistem klipinga u celom svetu funkcioniše na sličan način. Usavršava se jedino u pravcu što preciznijih izveštaja i mogućnosti da klijent što brže i direktnije može da pristupi konkretnim podacima koji su za njega relevantni. Primarni značaj svakako imaju kvalitativne i kvantitativne analize medijskog sadržaja. Srbija je specifična po velikom broju medija u poređenju sa okruženjem, kao i po nedovoljnom kvalitetu štampe za potpunije primene OCR i drugih pomoćnih softverskih alata. Smatram da držimo korak sa Slovenijom i Hrvatskom, a u poređenju sa Bosnom, Makedonijom, Kosovom, Bugarskom i Rumunijom naše usluge su na višem nivou. To što smo mi kao domaća firma pored jake, uglavnom strane konkurencije, lideri na našem tržištu, za nas je i ponos i obaveza da održimo nivo i stalno pratimo potrebe naših klijenata.\nBez obzira na stalni napredak elektronike, i u ovom poslu je ljudski faktor ostao najvažniji. Zato veliku pažnju posvećujemo obuci kadrova, jer i najsitniji previd može imati katastrofalne posledice. Naime, pored marketing i PR menadžera, na naše izveštaje oslanjaju se i top menadžeri u kompanijama, ministri i službenici ambasada.


Dramatično u Tunisu; Ljudi su na ulicama, smeniće i ministarstva VIDEO/FOTO\nIzvor: B92, 26.Jul.2021, 07:07\nTuniski predsednik Kais Saied, koji je uz pomoć vojske smenio premijera i suspendovao parlament, objavio je da preuzima ministarstvo obrane i pravosuđa.\nNakon što je predsednik Tunisa suspendovao rad parlamenta i razrešio dužnosti predsednika vlade, posle nasilnih protesta izazvanih naglim porastom broja novozaraženih korona virusom i lošom ekonomskom situacijom, pripadnici vojske Tunisa opkolili su zdanje parlamenta i sprečili predsedavajućeg da uđe.\nDemonstranti, >> Pročitaj celu vest na sajtu B92 << koji su se ranije sukobili sa policijom, pozdravili su odluku predsednika Kaisa Saida, uzvikujući njegovo ime i mašući državnim zastavama, ali kritičari ga optužuju da je prigrabio vlast i ugrozio krhku demokratiju u Tunisu, prenosi AP.\nSaid je ukinuo imunitet svim članovima parlamenta i najavio da će uskoro imenovati novog premijera, kako bi se vratio socijalni mir u zemlji. On je iskoristio posebnu ustavnu meru koja mu dozvoljava da preuzme izvršnu vlast i zamrzne rad parlamenta na neodređeno vreme dok se ponovo ne omogući normalan rad institucija.\nEkonomija Tunisa je u krizi već godinama, a u zemlji je nedavno ponovo uveden lokdaun zbog ozbiljnog širenja korona virusa.\nPripadnici vojske Tunisa opkolili su zdanje parlamenta i sprečili predsedavajućeg da uđe. Demonstranti, koji su se ranije sukobili sa policijom, pozdravili su odluku predsednika Kaisa Saida, uzvikujući njegovo ime i mašući državnim zastavama, ali kritičari ga optužuju da je prigrabio vlast i ugrozio krhku demokratiju u Tunisu, prenosi AP.\nDemonstranti koji su se u nedelju sukobili sa policijom slavili su na ulicama glavnog grada Tunisa, nakon što je kasno u nedelju uveče objavljena odluka predsednika. Said je takođe ukinuo imunitet svim članovima parlamenta i najavio da će uskoro imenovati novog premijera kako bi se vratio socijalni mir u zemlji, prenosi AP.\nOn je iskoristio posebnu ustavnu meru koja mu dozvoljava ta preuzme izvršnu vlast i zamrzne rad parlamenta na neodređeno vreme dok se ponovo ne bude omogućen normalan rad institucija. “Doneli smo ovu odluku koja će biti na snazi dok se socijalni mir ne vrati u Tunis id ok ne spasemo zemlju”, rekao je Said u televizijskom obraćanju.\nHiljade ljudi okupile su se u nedelju u glavnom gradu Tunisa i drugim gradovima zahtevajući da vlada podnese ostavku nakon naglog porasta broja novozaraženih kovidom 19, koji pogoršava i onako lošu ekonomsku situaciju. U glavnom gradu policija je koristila biber sprej protiv demonstranata koji su bacali kamenje i uzvikivali parole tražeći da premijer Hišam Mešiši podnese ostavku, a parlament se raspusti, preneo je Rojters.\nPrema navodima svedoka, stotine ljudi protestovale su i u Gafsi, Sidi Buzidu, Monastiru i Nabeulu. Uglavnom mladi demonstranti su uzvikivali ”Napolje” i pozivali na raspuštanje parlamenta i prevremene izbore. Demonstranti u Susu pokušali su da napadnu lokalno sedište najveće stranke u parlamentu, umerene islamističke Enahde.\nTunis je ponovo uveo mere zatvaranja i druge restrikcije zbog širenja koronavirusa jer je među najteže pogođenim afričkim zemljama. Pandemija je dodatno pogodila Tunis, koji se bori da pokrene ekonomiju, koja je ugrožena još od revolucije 2011. godine, kada je nezaposlenost počela da raste.\nNajmanje 10 naoružanih policajaca ušlo je u kancelarije agencije bez naloga za pretres i tvrdeći da izvršavaju naredbe pravosudnih organa, prenosi Al Džaira.\nB92: Velika parada ruske flote; prikazana najnovija podmornica na nuklearni pogon FOTO/ VIDEO


Palmer: Ohrabrujuća saradnja Srbije i Kosova po pitanju korona virusa - Politika - Dnevni list Danas\nPočetna » Politika » Palmer: Ohrabrujuća saradnja Srbije i Kosova po pitanju korona virusa\n0Piše: FoNet 15. aprila 2020. 08.35\nFoto: BETA/STA/Tamino Petelinsek/DS)\nPalmer je u intervjuu za Glas Amerike rekao da je povećana trgovina između Beograda i Prištine i da postoji saradnja u zdravstvu.\n„Tako da je ohrabrujuće videti da Srbija i Kosovo nalaze zajedničke tačke i sarađuju da bi prevazišle zajednički pretnju“, rekao je Palmer.\nNa pitanje o striktnim vanrednim merama u Srbiji, o tome što ne zaseda parlament i novinari ne prisustvuju konferencijama za medije, Palmer je rekao da u kriznim situacijama uvek postoji „rizik da bi osnovna ljudska prava i slobode mogli da budu narušeni“.\n„Važno je da vlade oprezno donose odmerene odluke do kog stepena mogu da utiču na prava i slobode svih građana kako bi se uspešno nosile sa krizom – u ovom konkretnom slučaju problemima koje je izazvao virus. Potrebno je da postupci vlasti budu odmereni“, rekao je Palmer.\nOn je dodao da mere treba da budu proporcionalne i da mogu da se ukinu čim se epidemija završi.\n„Na primer: jedno od osnovnih prava američkih građana po Ustavu jeste sloboda javnih okupljanja. Teško ga je primeniti u uslovima pandemije virusa. Tako da je u ovom trenutku to pravo ograničeno. Ali to je privremena mera i stvari će biti vraćene na pređašnje stanje“, rekao je Palmer.\nKorona virus, Kosovo, Metju Palmer, saradnja\nPredsednik Turske primio vakcinu protiv korona virusa


Čubrilović je za "Rusku gazetu", uoči obilježavanja 75 godina od pobjede nad fašizmom, rekao da nema sumnje da je ruski narod u Drugom svjetskom ratu podnio ogromnu žrtvu i da se ta činjenica nije osporavala čak ni u vrijeme velikih iskušenja, tokom Hladnog rata.\n"Nažalost, posljednjih godina počela je revizija rezultata Drugog svjetskog rata, tako što se osporava uloga i doprinos ruskog naroda u slomu nacizma i fašizma. Ta ravizionistička istoriografija je davno izašla iz naučnih krugova i postala dio društvenog mišljenja u zemljama koje su bile članovi antihitlerovske koalicije, kao i u nekim drugim zemljama članicama EU", naveo je Čubrilović.\nČubrilović je napomenuo da je vojska sovjetske Crvene armije oslobodila više od deset država - sadašnjih članica EU, kao i drugih zemalja.\n"Svaki miroljubivi čovjek dužan je da se pokloni pred tim žrtvama zato što je to najmanje što možemo da uradimo za njih", dodao je on.\nPredsjednik Narodne skupštine Republike Srpske naglasio je da je srpski narod dao najveću žrtvu na području bivše Јugoslavije u borbi sa zlom fašizma.\n"Srbi su već tokom demonstracija 27. marta 1941. godine u Beogradu među prvima u Evropi pokazali svoj antifašistički stav. Mi smo dužni da čuvamo i štitimo istinite vrijednosti antifašizma kao slobodarske ideje i da razvijamo kulturu sjećanja o stradanju srpskog naroda koji je u toj borbi dao mnogo više nego bilo ko na Balkanu", naglasio je on.\n"Naša obaveza i dug je da predamo budućim pokoljenjima istinu o herojskom stradanju naroda u borbi sa fašizmom i nacizmom, oštro se suprotstavljajući svim pokušajima revizije istorijskih činjenica koje, nažalost, postoje i u našem okruženju", istakao je Čubrilović i poručio - "Živjelo bratstvo i jedinstvo ruskog i srpskog naroda".\nNedeljko Čubrilović Drugi svjetski rat Rusija\nČubrilović: Sjećanje na brutalan napad na vojnike JNA bolna rana\nČubrilović čestitao 3. maj - Svjetski dan slobode medija\nČubrilović: Podrška poslodavcima koji nisu otpustili nijednog radnika


BS_SRBIJA – Page 2 – Bejzbol savez Srbije\nNovi Sad posle drame do finala!\nNovi Sad je drugi finalista Prvenstva Srbije za seniore! Posle napete i neizvesne utakmice Novi Sad je pobedom od 8:7 nad Vojvodama prošao u finale sa konačnih 3-1 u seriji, gde ga čeka aktuelni...\nBeograd 96 pobedom do finala!\nEkipa Beograd 96 plasirala se u finale Prvenstva Srbije za seniore, pobedom od 14:3 protiv Vojvodine (3-0 u seriji). Beograd je kao gost napravio 6 poena u prvoj izmeni, sa 3 udarca i 3...\nNovi Sad do nove pobede protiv Vojvoda !\nMladi igrači Novog Sada još jednom su pokazali svoj talenat – odličnom igrom na današnjem meču preokrenuli su seriju na 2-1 u pobedama. Novi Sad je naređao neverovatnih 11 hitova u prve tri izmene...\nPočele polufinalne serije seniora\nU nastavku Prvenstva Srbije za seniore igrane su polufinalne utakmice Beograd 96 – Vojvodina i Vojvode – Novi Sad. U prvom meču koji je bio dugo neizvestan, Beograd 96 je na samom kraju meča...


EU: Sedam država blokiralo šengen - Kameleon M&M\nEvropska komisija saopćila je da je Austrija odlučila da “zbog situacije s imigrantima koja je izmakla kontroli” do februara produži nadzor granica.\n– Time je ukupno sedam država EU zavelo takav privremeni granični nadzor unutar šengeskog prostora – izjavila je predstavnica za štampu u Evropskoj komisiji Nataša Berto.\nZemlje EU zabranile prolazak ruskim i bjeloruskim teretnim vozilima\nBerto je navela da su, na temelju šengenskih odredbi za “prinudne prilike”, Švedska, Danska i Norveška zavele nadzor na šengenskim međama.\nOna je dodala da su zbog procjene o prijetećoj situaciji, što je saglasno šengenskim pravilima, takve mjere preduzele Austrija, Francuska, Njemačka i Malta.\n– Austrija je Evropsku komisiju već u septembru obavijestila da uvodi privremeni nadzor na unutrašnjim šengenskim granicama, saglasno statutu i odredbama šengena. Vlada u Beču je Komisiji u Briselu stavila do znanja da je “produžila tu privremenu graničnu kontrolu do februara zbog toga što je situacija s imigrantima izmakla kontroli” – objasnila je Berto.\nMediji u EU prenijeli su i izjavu predstavnika austrijskog Ministarstva vanjskih poslova da bi “sljedeća etapa mogla biti uvođenje kontrole na slovenačkim granicama”.\nRimske vlasti su se uznemirile i zbog toga što su se njemačka kancelarka Angela Merkel i njen ključni stranački parter, bavarski premijer Horst Zehofer dogovorili da mnogo brže odbacuju zahtjev za azil migrantima koji dolaze sa sjevera Afrike. Riječ je o Maroku, Alžiru i Tunisu gdje bi imigranti, koji u ostali dio EU dolaze preko Italije, bili vraćani po ubrzanom postupku, ali je problem što to nisu “sigurne zemlje” u pogledu vladavine prava i demokratije.\nStranka CDU kancelarke Merkel i njena partnerska bavarska partija CSU žele da ubijede glavnog partnera u vladi, socijaldemokratsku SPD, da usvoje zakon sličan onome koji je uveden za države zapadnog Balkana, a to znači da praktično nemaju nikakvih mogućnosti za azil.\nAjhorst i Marfi: Izborne reforme će BiH približiti EU, ali dogovor neće biti po svaku cijenu\nBiH ostaje bez 125 miliona eura


GLOBALNI RAST “KIJE” U FEBRUARU – AUTOSRBIJA.CLUB\nKia Corporation izveštava da su u februaru širom sveta ukupno prodali 210.177 vozila, što je povećanje od 7 posto u odnosu na jednak period prošle godine.\nProdaja u Južnoj Koreji je zabeležila 37.583 vozila, što je 31 posto više nego u februaru 2020. godine. Ovaj izuzetan skok može se pripisati teškoćama u proizvodnji koje je lani prouzrokovala pandemija Covid-19, ali i vrlo dobroj prodaji velikog monovolumena Carnival i limuzine K5.\nProdaja van Južne Koreje viša za 2,9%, ukupno prodata 172.594 vozila\nU odnosu na februar 2020. godine je prodaja van Južne Koreje zabeležila rast od 2,9 posto na ukupno 172.594 vozila, a najtraženiji su bili modeli Sportage, Seltos i Rio.\nKia će se fokusirati na osveženu strategiju ‘Plan S’ i sa novim modelima obogatiti svoju ponudu, uključujući prvo isključivo električno vozilo EV6 i limuzinu K8\nUprkos zahtevnoj globalnoj poslovnoj situaciji, koja je posledica godinu dana pandemije, Kia će i dalje biti fokusirana na implementaciju srednjoročne i dugoročne poslovne strategije ‘Plan S’, osvežene u februaru ove godine. Pored toga Kia će se više posvetiti povećanju prodaje i profitabilnosti. To će joj omogućiti novi modeli, uključujući Kijin prvi isključivo baterijski električni model EV6 i limuzinu K8, koja će graditi na uspehu prethodnice K7.


Politika: DODELA ORDENJA Predsednik Nikolić odlikovao pripadnike vojske, MUP-a, ambasadore... - BalkaniYUm.TV '); } //]]>\nDODELA ORDENJA Predsednik Nikolić odlikovao pripadnike vojske, MUP-a, ambasadore...\nPredsednik Republike Tomislav Nikolić potpisao je više ukaza o dodeli odlikovanja pripadnicima Ministarstva odbrane i Vojske Srbije, Sektora za vanredne situacije MUP-a i ambasadorima Kazahstana i Belorusije, saopštila je danas Služba za odnose sa medijima predsednika Srbije.\nZaslužni pripadnici Ministarstva odbrane i Vojske Srbije, povodom Dana Vojske, odlikovani su sa jednom zlatnom i 18 srebrnih medalja za zasluge, kao i dve zlatne i 31 srebrnom medaljom za revnosnu službu.\nZlatnom medaljom za revnosnu službu, za zasluge i izuzetne rezultate u obavljanju poverenih dužnosti i zadataka od značaja za Srbiju, odlikovan je Luka Radovanović, službenik u Ministarstvu spoljnih poslova.\nZlatnom medaljom za hrabrost "Miloš Obilić", za ispoljenu izvanrednu hrabrost i delo ličnog herojstva, posthumno su odlikovani pripadnici Ministarstva odbrane i Vojske Srbije: potpukovnik Nenad Ćulibrk, kapetan Dejan Pandurović, potpukovnik Miroslav Perišić, kapetan Darko Kostić i vojni nameštenici Dejan Kovačević i Željko Nikolić.\nZlatnom medaljom za hrabrost "Miloš Obilić", za ispoljenu izvanrednu hrabrost i delo ličnog herojstva odlikovani su pripadnici Ministarstva unutrašnjih poslova, Sektora za vanredne situacije: Milošević Nenad, komandant vatrogasno-spasilačke brigade, Marinković Predrag, komandir vatrogasno spasilačkog odeljenja, Simović Ivan, vatrogasac-spasilac, Petković Nebojša, vođa vatrogasno-spasilačke grupe, Vranić Marko, vođa vatrogasno-spasilačke grupe i Milikić Nenad, vođa vatrogasno-spasilačke grupe.\nOrdenom srpske zastave prvog stepena, za zasluge u razvijanju i učvršćivanju miroljubive saradnje i prijateljskih odnosa između Srbije i Kazahstana, odlikovan je ambasador Kazahstana u Srbiji, Nurbah Turaruli Rustemov.\nOrdenom srpske zastave prvog stepena, za zasluge u razvijanju i učvršćivanju miroljubive saradnje i prijateljskih odnosa između Srbije i Belorusije, odlikovan je ambasador Belorusije u Srbiji, Vladimir Nikolaevič Čušev.\nPredsednik Nikiolić je ukaze o odlikovanjima potpisao 12. aprila, navedeno je u saopštenju.


U poslednjem meču, izabranice Marijane Boričić su bile bolje od domaćina a meč je završen posle samo tri seta, 25:23, 25:18 i 25:22. Veronika Đokić je i ovoga puta bila najbolji igrač našeg tima sa 14 poena.\nPobedom nad selekcijom Meksika, Srbija je završila šampionat sveta na 9. mestu. S druge strane, Japan je po prvi put u istoriji uzeo zlato (pobedom nad Italijom od 3:2 (3:25, 21:25, 25:20, 25:19, 15:12)), a Maju Išikava je proglašena za MVP šampionata. Rusija je u meču za 3. mesto nadigrala Tursku (3:1, po setovima 5:22, 26:28, 25:19, 29:27) i okitila se bronzanom medaljom.


Svaki novinar koji oseti da mu je ugrožena bezbednost moći će preko ove podrške da dobije informacije\nOva usluga pokrenuta je u sklopu aktivnosti Radne grupe za bezbednost i zaštitu novinara koju je osnovala Vlada Republike Srbije, a na telefonske pozive odgovaraće pravnici koji imaju >> Pročitaj celu vest na sajtu SrbijaDanas.com << iskustvo u radu na slučajevima nasilja prema medijskim radnicima.\n- Ovo je prvi korak u realizaciji planiranih aktivnosti na zaštiti novinara i povećanju bezbednosti. Na ovaj način ćemo pojednostaviti prijavljivanje pretnji i napada i dodatno informisati i edukovati novinare o ostvarivanju svojih prava - rekao je član Radne grupe Veran Matić.\nTelekom Srbija je donirao tehničku podršku, opremu i kapacitete, i obezbedio koordinaciju sa svim operaterima za ovaj besplatni servis, koji će biti dostupan 24 sata sedam dana u nedelji.\no kvalifikaciji dela koje je učinjeno i pravnim postupcima koje treba da preduzme.\n- Kompanija Telekom Srbija ustupila je besplatan broj i omogućila tehnicku realizaciju. Verujemo da je ovo još jedan način da se zaštiti novinarska profesija u Srbiji - rekao je Vladimir Lučić, generalni direktor Telekoma Srbije.\nAko je reč o delima koji se ne gone po službenoj dužnosti, već po privatnim tužbama, novinari će dobiti informacije o načinu na koji se piše tužba, ili će biti upućeni na pravnu podršku u različitim udruženjima novinara, objašnjava se u saopštenju Vlade Srbije.\nNovinarke i novinari u Srbiji koji smatraju da im je ugrožena bezbednost mogu od danas da to besplatno prijave na non-stop dostupan "SOS telefon" (0800 100 115).Vlada Srbije je saopštila da će na telefonske pozive odgovarati pravnici koji imaju iskustvo u radu na slučajevima nasilja prema medijskim...


Danijel Alibabić pohvalio Dariju Stanojević: Kumo, razbila si! (Video) - Muzika - Region - Vesti - Svet Plus\n10:43 4. DEC 2013.\nDanijel i Jovana NIkolić, sada Alibabić, venčali su se u septembru ove godine, a kuma na venčanju bila je Daria Stanojević. Ovo troje bivših farmera i dalje se lepo druže i redovno čuju, a ne izostaju ni međusobne pohvale na društvenim mrežama.\nDaria je pre samo nekoliko dana objavila pesmu "Ne zovi, ne traži me", pa je njen kum Danijel Alibabić podelio video na svojoj stranici na Fejsbuku i uz to napisao komentar: "Kumooo, razbila siii!!!", a Daria mu se hulturno zahvalila napisavši: "Hvala kumovi moji, volim vas!".\nDanijel AlibabićDaria StanojevićDanijel AlibabicDaria Stanojevic


Video /Kesić o izborima u BiH: Narod voli džiberski macho fazon politike kao kod Dodika / Radio Sarajevo\nFoto: N1/Zoran Kesić\n30. 10. 2018. u 22:00:00 Radiosarajevo.ba\nZoran Kesić, jedno od najpopularnijih TV lica na prostoru bivše zajedničke države, lucidni kritičar društvenih pojava, čovjek čija emisija subotom na televiziji O2 nasmije gledaoce željne zdravog humora, bio je gost Večernjeg studija na N1.\nKesić je na sebi svojstven način komentarisao izbore u našoj državi, ali i mnoge druge probleme s kojima se susreću ljudi na Balkanu.\n"Poslije izbora nije se mnogo promijenilo. Nas u Srbiji zanimalo je šta će biti u RS-u, gdje su se nadali da vide kraj vladavine Dodika, posebno nakon obećanja da će biti otkaza ako se ne glasa za njega. To prolazi kod naroda, jer narod voli taj džiberski macho fazon", kazao je Kesić.\n"Ne vidim promjenu politike. Bilo bi lijepo da BiH doživi promjenu. Ja je ne vidim", konstatovao je večeras Kesić.\n"Hrvati su dobili eto tog Komšića, on je već dva puta bio član tročlane aždahe. Izetbegović nije mogao da bude kandidat, ali eto ima njegova kineska zamena - Šefik Džaferović", poručio je Kesić.\nNa kraju gostovanja na N1, Zoran Kesić je istakao kako će nakon oktobarskih izbora nastati momenat gdje će Dodik pokušavati da ruinira Predsjedništvo BiH.\n"Volio bih, ako je ikako moguće, da tročlano Predsjedništvo ne bude po sistemu Bošnjak, Srbin, Hrvat i Željko Komšić. Jedan mora da bude čovjek, drugi čovjek..., da budu za BiH - a ne da svi vuku na svoju stranu", zaključio je Zoran Kesić.\nPogledajte snimak njegovog gostovanja:\nTagovi: Zoran Kesić izbori u BiH Milorad Dodik Željko Komšić Šefik Džaferović Bakir Izetbegović video\n24 minuta / Briljantni Zoran Kesić ismijao "šaljivog" Dodika: Ne volimo loše fore\nVideo / Kesić ismijao Dodika: Veličanstveni Dodini ne može biti na dva mjesta


Proizvođači malina se ujedinjuju protiv otkupljivača - GornjiVakuf.com\nFoto: Džan Ljubunčić\nProizvođači malina se ujedinjuju protiv otkupljivača\nBy Drugi pišu / Bosna i Hercegovina / četvrtak, 17 Avgust 2017 08:37\nProizvođači malina u BiH sve su ujedinjeniji u borbi za postizanje pristojne cijene svojih proizvoda. Tako se veliki broj njih, više od 40 udruženja do sada, okupio u Asocijaciji Zajedno za bh. malinu, gdje su odlučni da stanu ukraj malverzacijama koje se godinama u ovoj oblasti rade.\n- Prema nekim podacima, u prošloj godini je prosječna cijena izvezene maline iz BiH bila 5,20 KM, što znači da su otkupljivači na nama zarađivali od jedne do dvije marke po kilogramu. Zbog toga smo mi tražili izlazne fakture, da vidimo po kojoj cijeni se to izvozi malina iz naše zemlje i koliko je (ne)realna cijena koju nam nude otkupljivači, a koja je ove godine dosta niža nego prošle, kazao nam je Edin Mameledžija, predsjednik Asocijacije, koji je dodao i kako postoji ideja da proizvođači sami grade hladnjače i da narednih godina krenu sa proizvodnjom, te najavio da će 2018. biti godina koja će donijeti preokret za malinare.\nDa bi ideja o pokretanju vlastitih hladnjača zaživjela, potrebna im je i pomoć općina, koje bi taj projekt trebale finansirati 30 posto, a hladnjače bi se onda dale na raspolaganje udruženjima i zadrugama.\n- To bi bio najbolji način, tako bismo znali da nas niko neće prevariti za cijenu jer bismo sami nalazili kupce vani, a za dobar proizvod se uvijek mogu naći zainteresovani. Postoji ideja i za preradu malina, da od njih pravimo razne proizvode, ali vidjećemo još šta će od toga biti, poručio je Mameledžija, koji je dodao kako pregovori o otkupnim cijenama za ovu godinu još traju, te da su tražili i razgovore sa još nekim nadležnim institucijama, ali kako će o tome biti više govora kada sve bude dogovoreno.


EU: Vladavina prava i Kosovo - Politika - Dnevni list Danas\nPočetna » Politika » EU: Vladavina prava i Kosovo\n0Piše: FoNet 16. novembra 2017. 16.07\nSavet je pozdravio opredeljenje Srbije za regionalnu saradnju, korake koje je preduzela na sprovođenju akcionih planova za poglavlja o vladavini prava (23 i 24) i napredak u dijalogu Beograda i Prištine, koji se odvija uz posredovanje EU.\nTo je omogućilo da od prethodnog sastanka budu otvorena brojna poglavlja u pregovorima o ulasku Srbije u EU, navodi se u saopštenju i podseća da je ukupno otvoreno deset poglavlja, od kojih su dva privremeno zatvorena.\nSavet ohrabruje Srbiju da ojača reformske napore i fokusira se na efikasno sprovođenje i praćenje reformi u oblastima vladavine prava, osnovnih prava, nezavisnosti demokratskih institucija, javne administracije, kao i na razvoj funkcionalne tržišne ekonomije i unapređenje poslovne klime.\nPotrebno je da Srbija na vreme ispuni obaveze iz akcionih planova za poglavlja 23 i 24, dodaje se u saopštenju objavljenom na sajtu EU.\nSavet za stabilizaciji i pridruživanje je uzeo u obzir predsedničke izbore u Srbiji održane početkom aprila i pozdravlja nastavak rada nove vlade na ostvarenju strateškog cilja Srbije – članstva u EU.\nBirači na izborima su, prema kancelariji OEBS za demokratske institucije i ljudska parava (OEBS/ODIHR), imali izbor između kandidata koji su mogli slobodno da se nadmeću u pravnom okviru koji pogoduje sprovođenju demokratskih izbora. Savet SP očekuje da će Srbija ispuniti sve preporuke OEBS/ODIHR.\nKada je reč o dijalogu uz posredstvo EU, Savet je ukazao na potrebu da Beograd i Priština rade na novoj fazi, čiji je cilj sveobuhvatna normalizacija, a svi do sada postignuti sporazumi u okviru dijaloga moraju se potpuno ispuniti, bez daljih odlaganja.\nO nedavno pokrenutom unutrašnjem dijalogu o Kosovu, Savet SP je zauzeo pozitivan stav i očekuje da dovede do napretka u procesu normalizacije.\nSavet je pozdravio učešče Srbije u misijama i operacijama u sklopu Zajedničke bezbednosne i odbrambene politike i ponovio poziv da se Srbija pre pridruživanja uskladi sa zajedničkom spoljnom i bezbednosnom politikom EU.\nSrbija je dobila pohvale za ponašanje u rešavanju migrantske i izbegličke krize, kao i za odlučnost da se bori protiv terorizma i radikalizacije, dodaje se u saopštenju.\nRegionalna saradnja i dobri susedski odnosi su ključni deo proširenja i procesa stabilizacije i pridruživanja i treba da doprinose stabilnosti, pomirenju i klimi pogodnoj za rešenje otvorenih bilateralnih odnosa i nasleđa prošlosti, ukazuje se u saopštenju.\nSavet za stabilizaciji i pridruživanje sa zadovoljstvom je registrovao konstruktivni angažman Srbije u brojnim regionalnim inicijativama za saradnju u Jugostočnoj Evropi i ohrabruje Srbiju da nastavi da jača dobre susedske odnose, zaključuje se u saopštenju.


ORG: Novi mehanizmi učešća mladih – Juventas\nORG: Novi mehanizmi učešća mladih\nMladi na sjeveru Crne Gore\nNeselektivno zaštiti sve novinare i novinarke\nPostojeći mehanizmi učešća mladih na lokalnom nivou ne koriste se u dovoljnoj mjeri, zbog čega je Omladinska radna grupa (ORG) Juventasa osmislila nove mehanizme participacije koji su zanimljiviji, praktičniji i bliži mladima, navode članovi i članice ove grupe.\nOmladinska radna grupa formirana je kroz projekat „Gradovi po mjeri mladih II“ koji sprovodi nevladina organizacija Juventas i čine je srednjoškolci i srednjoškolke iz više crnogorskih gradova.\n„Naša grupa je oformljena sa ciljem da promoviše učešće mladih u procesu donošenja odluka na lokalnom nivou i da doprinese poboljšanju komunikacije između crnogorskih lokalnih samouprava i mladih.“, navode iz ORG.\nOni kažu da su tokom proteklog perioda imali priliku da analiziraju postojeće mehanizme učešća i nauče više o javnim raspravama, peticijama i građanskim inicijativama.\n„Svjesni smo da većina mladih skoro nikada nije čula za ove mehanizme, ali i da se opštine uglavnom ne trude da svoje mlade stanovnike i stanovnice upoznaju sa ovim mehanizmima i da podstaknu mlade da ih u većoj mjeri koriste“, ističu iz ORG.\nKako kažu, zbog toga su radili na osmišljavanju novih načina koji bi mogli doprinijeti boljoj komunikaciji i saradnji između opština i mladih, što je rezultiralo osmišljavanjem 12 mehanizama koji, kako tvrde, ako se primjenjuju redovno i odgovorno, mogu pomoći da „zajedno kreiramo gradove po mjeri mladih“.\nJedan od tih mehanizama je i Lokalni omladinski parlament, koji bi se sastajao minimum dva puta godišnje i okupljao predstavnike/ce osnovnih i srednjih škola, fakulteta i mlade iz ruralnih sredina grada. Mladi bi tokom zasijedanja imali priliku da postavljaju pitanja i diskutuju sa predstavnicima lokalnih vlasti.\nOmladinska radna grupa predložila je i osnivanje Omladinskog savjeta kao savjetodavnog tijela koje funkcioniše u okviru Opštine, a čini ga 10 do 15 mladih.\n„Omladinski savjet je prostor za predstavnike/ce mladih da kroz diskusiju i aktivno učešće doprinesu unapređenju položaja i zaštiti interesa mladih“, piše u obrazloženju novih mehanizama učešća.\nIz ORG smatraju da je važan mehanizam učešća mladih i osnivanje omladinskog lista/portala na lokalnom nivou ili omladinske redakcije u okviru lokalnog medija. Takođe, predlažu da predsjednik/ica Opštine minimum dva puta godišnje učestvuje u medijskom programu koji se bavi pitanjima mladih na lokalnom radiju ili televiziji, odnosno putem društvenih mreža. Sam program bi organizovali mladi, a postojala bi i mogućnost postavljanja pitanja publike.\n„Povodom Svjetskog dana mladih 12. avgusta, lokalna samouprava dužna je da organizuje Nedjelju mladih, tokom koje će organizovati niz aktivnosti u cilju ostvarivanja bolje komunikacije sa mladima, te povećanja participacije mladih.“, navodi se u obrazloženju još jednog mehanizma učešća.\nORG smatra da bi trebalo da opštine imaju obavezu da dva puta godišnje posjećuju osnovne i srednje škole i organizuju sastanke sa učenicima/cama, a u cilju uspostavljanja bolje komunikacije i ispitivanja stavova i potreba učenika i učenica.\n„Čak i kada dolazi do susreta mladih i predstavnika/ica lokalne samouprave to je obično na način što mladi odlaze u prostorije Opštine. Međutim, kako bi lokalna vlast pokazala spremnost za saradnju, preporučujemo proaktivan pristup i odlazak u škole na sastanke sa srednjoškolcima/kama. U takvom scenariju, mladi su na „domaćem terenu“ i biće mnogo slobodniji da razgovaraju.“ navodi se u brošuri sa novim mehanizmima.\nOsim ovoga, novi mehanizmi učešća predviđaju i programe stažiranja u lokalnim samoupravama (Radna nedjelja u lokalnoj samoupravi i Program jednomjesečnog stažiranja), koji bi ojačali kapacitete mladih, ali i doprinijeli ostvarenju bolje komunikacije između mladih i lokalne samouprave, te bolje razumijevanje potreba ove populacije.\nORG predlaže i dodjeljivanje mini grantova za realizaciju ideja mladih u oblastima koje su definisane akcionim planom za mlade.\n„Na ovaj način mogu se podržati mladi kao predvodnici akcija u lokalnim zajednicama. Njihovi projekti mogu se ticati uređenja igrališta u naselju, postavljanja klupa u parkovima, organizaciju mini festivala, organizovanje akcije čišćenja i reciklaže, oslikavanje nekog javnog prostora, itd.“, smatraju članovi i članice ORG.\nTakođe, oni predlažu da lokalne samouprave i mladi minimum jednom godišnje organizuju ekološke akcije, na način što mladi određuju lokacije i aktivnosti, a lokalna samouprava pruža logističku podršku.\nORG smatra da je mlade važno uključiti u procese planiranja, pa predlaže obavezu lokalne samouprave da održi konsultativni sastanak sa studentima/kinjama ekonomije u toku perioda predviđenog za javnu raspravu o budžetu.\n„Ovo bi doprinijelo većoj transparentnosti rada Opštine, ali i na neki način unaprijedilo praktični dio nastave. Mladi će imati priliku da analiziraju budžet, te da rezultate analize i svoje sugestije upute predlagaču budžeta.“, smatraju iz ORG.\nOni takođe navode da bi trebalo da opštine organizuju niz sastanaka sa mladima u periodu izrade plana rada za narednu godinu, kako bi na taj način mladi bili direktno uključeni u proces određivanja prioriteta za sljedeću godinu.\nUpravo taj mehanizam su članovi i članice ORG pilotirali u saradnji sa lokalnim samoupravama. Organizovali su fokus grupu za izradu Lokalnog akcionog plana za mlade u saradnji sa Opštinom Pljevlja, te onlajn konsultativni sastanak sa Opštinom Kolašin i oflajn sastanak sa Opštinom Berane.\nBrošuru „Kako unaprijediti participaciju mladih: Prijedlog 12 mehanizama učešća mladih“ možete preuzeti na sljedećem LINKU.\nTekst je kreiran u okviru projekta „Gradovi po mjeri mladih II“, koji NVO Juventas realizuje uz podršku Ministarstva (Uprave) sporta i mladih Crne Gore. Nalazi i mišljenja navedeni u ovom tekstu ne predstavljaju stavove Ministarstva (Uprave) sporta i mladih.


Berzanski indeksi u blažem minusu, veća vrednost prometa\nTanjug\t28.03.2008 23:52\nNa Beogradskoj berzi je danas zabeležen minimalan pad oba indeksa uz znatno veće učešće stranih investitora u prodaji nego u kupovini akcija, pri čemu je vrednost ukupnog prometa akcija gotovo utrostručena, na 234.432.517 dinara, uprkos smanjenju broja transakcija sa 438 na 414.\nIndeks BELEX15, koji obuhvata akcije najlikvidnijih srpskih kompanija, pao je za zanemarljivih 0,02 odsto, na 1.704,66 indeksnih poena, a opšti indeks BELEXlajn je zabeležio minus od 0,19 procenata i zaključen je na 3.041,82 poena.\nStrani investitori su neznatno povećali učešće u trgovanju na 42,66 odsto, sa jučerašnjih 42,25 odsto, a ponovo su bili znatno manje zastupljeni u kupovini akcija i to sa 22,12 odsto (juče 28,62), dok su u prodaji učestvovali sa 63,19 odsto (juče 55,87 odsto).\nNajviše je danas porasla vrednost akcija vranjanskog "Simpa" i to za 12,07 odsto, posle jučerašnjeg pada od 9,33 procenta, a u plusu su bile i akcije beogradske "Politike", za 9,33 odsto, kao i "Veterinarskog zavoda Subotica", zemunskog "Ikarbusa" i beogradskog "Energoprojekt holdinga" i to za 5,27, 4,81 i 4,76 procenata.\nNajveći minus danas su iskazale akcije beogradskog "Iritela", pirotskog "Tigra" i užičkih "Puteva" i to za 7,36, 6,39 i 5,33 odsto, kao i "Vode Vrnjci" iz Vrnjačke Banje i zemunske "Galenike Fitofarmacije" za 5,26, odnosno 4,26 procenata.\nPrema vrednosti prometa danas prednjače dve konditorske kompanije, kikindski "Banini" i požarevački "Bambi", sa 99.291.981, odnosno 18.055.000 dinara prometa.\nKada je reč o nedeljnom prometu, u periodu od 24. do 28. marta, dinarska vrednost prometa bila je za 5,46 odsto manja u odnosu na prethodnu sedmicu, a vrednost prometa u evrima u minusu za 4,22 procenta, dok je broj ukupnih berzanskih transakcija smanjen za 12,70 odsto.\nPri tome su najveći "nedeljni" dobitnici bile beogradske firme "Energomontaža" i "Planum" sa rastom vrednosti akcija za 9,75 i 8,94 odsto, kao i vranjanski "Simpo" čije su akcije bile u plusu u odnosu na prethodnu sedmicu za 8,21 procenat.\nS druge, pak, strane, najveći gubitnici bili su "Voda Vrnjci", novosadski "Agrokop" (Agrocoop) i pirotski "Tigar", čije su akcije u odnosu na prethodnu sedmicu pojeftinile za tačno deset procenata, odnosno 8,33 i 8,17 odsto.\nNajveću ukupnu vrednost prometa u protekloj nedelji imale su hartije niške "AIK banke" i to u ukupnom iznosu od 115.362.895 dinara, zatim firme "Banini" 103.634.981 dinar i beogradske "Agrobanke" 72.643.030 dinara.


Spona Vojske Crne Gore i Nacionalne garde Mejna neraskidiva - CdM\nSpona Vojske Crne Gore i Nacionalne garde Mejna neraskidiva\nNacionalna garda Mejna i Vojska Crne Gore, kroz razmjenu iskustava i organizaciju zajedničkih vježbi i aktivnosti, uspostavile su neraskidivu sponu, koja obavezuje dvije zemlje da jačaju sveobuhvatnu bilateralnu saradnju, ocijenio je tokom sastanka sa ministrom odbrane, Predragom Boškovićem, guverner Savezne države Mejn, Pol Lepejdž, koji sa komandantom Nacionalne garde Mejna, generalom Daglasom Farnemom, boravi u zvaničnoj posjeti Crnoj Gori.\nKako je saopšteno iz Ministarstva odbrane, Bošković je istakao da Crna Gora i Sjedinjene Američke Države, u svojstvu NATO saveznica, održavaju kvalitetne i sadržajne bilateralne odnose u oblasti odbrane, a zadovoljan je i zbog uspješne realizacije zajedničkih projekata, koji su imali za cilj unaprjeđenje interoperabilnosti i razmjenu iskustava oružanih snaga dvije zemlje.\nBošković je zahvalio Nacionalnoj gardi na ukazanoj podršci i pomoći u okviru Državnog programa partnerstva, dodajući da je saradnja posredstvom navedenog programa umnogome doprinijela razvoju sposobnosti VCG, posebno u domenima priprema za učešće u međunarodnim misijama i operacijama, razvoju ljudskih resursa i ispunjavanju neophodnih uslova za punu integraciju u NATO.\n“Bošković je takođe izrazio zadovoljstvo aktuelnim projektima u okviru kojih se razvija saradnja kroz Državni program partnerstva, sa posebnim akcentom na unaprjeđenje sposobnosti za djelovanje u vanrednim i kriznim situacijama. Istakao je da će zajedničko učešće u okviru NATO ojačanog prisustva u Poljskoj predstavljati krunu dosadašnje saradnje Crne Gore i Savezne Države”, navode u Ministarstvu.\nMinistar je naglasio da će Crna Gora nastaviti da snažno podržava NATO politiku “otvorenih vrata”, uz uvjerenje da je potpuna integracija regiona u evro-atlantske strukture preduslov za očuvanje dugotrajnog mira i stabilnosti na ovim prostorima.\nLepejdž je zadovoljan ostvarenim uspjesima u okviru Državnog programa partnerstva i čestitao je Boškoviću na postignutim rezultatima i reformama, uz uvjerenje da je Alijansa dobila još jednog pouzdanog i kredibilnog saveznika.\n“Lepejdž je dodao da će Nacionalna garda Mejna nastaviti da snažno podržava budući razvoj Vojske Crne Gore kako bi bila u stanju da odgovori savremenim bezbjednosnim izazovima”, dodaju u Ministarstvu.\nSagovornici su se usaglasili da je u okviru Državnog programa partnerstva neophodno dalje unaprijediti bilateralnu saradnju i u civilnom domenu.\nNa kraju sastanka, general Daglas Fraham uručio je načeliku Generalštaba Vojske Crne Gore, generalu Dragutinu Dakiću, istorijsku uniformu Vojske Države Mejn iz Civilnog rata, dok je general Dakić uručio generalu Farhamu uniformu Vojske Crne Gore.\nTagoviMejn saradnja Vojska Crne Gore


Buš: Nije potrebno da članovi Kongresa govore vojnim starešinama šta da rade\nAmerički zakonodavci podeljeni su oko budžeta za rat u Iraku. Predsednik Buš kaže da opozicione demokrate ugrožavaju vojsku na ratištu, jer još nisu usvojile njegov zahtev za finansiranje rata. Demokrate uzvraćaju da predsednik i republikanci blokiraju nastojanja da se promeni kurs u Iraku.\nRepublikanci u Senatu juče su blokirali demokratski predlog zakona kojim se traži da dodatnih 50 miijardi dolara za finansiranje rata u Iraku bude povezano sa određivanjem plana po kome bi se američke oružane snage povukle iz Iraka do kraja sledeće godine. S druge strane, demokrate u Senatu blokirale su republikansku meru koja bi bezuslovno izdvojila još 70 milijardi dolara za ratni budžet.\nPredsednik Buš kaže da Kongres ne ispunjava svoje obaveze prema američkim trupama. U svom redovnom nedeljnom obraćanju naciji putem radija, predsednik je rekao da demokrate koriste proces raspodele novca u budžetu da bi predstavile svoju političku poziciju prema ratu.\n"Nije nam potrebno da članovi Kongresa govore našim vojnim starešinama šta da rade. Potrebno nam je da Kongres posluša naše komandante i da im da ono što im treba da da dobiju rat protiv ekstremista i radikala. Kongres zna da ću uložiti veto na ovaj zakonski predlog. U ovo vreme rata, naše trupe zaslužuju punu podršku Kongresa – a to znači dati našim vojnicima neophodna finansijska sredstva da uspešno okončaju svoju misiju".\nIako su demokrate do sada bile neuspešne u organičavanju predsednikovih ratnih nastojanja, svakako su uspele da otežaju vojsci da dođe do novca koji tvrdi da joj je neophodan. Protivljenje ratu je jedan od glavnih razloga zbog kojih su demokrate preuzele kontrolu nad Kongresom ranije ove godine. Prema poslednjem istraživanju javnog mnjenja TV mreže NBC i dnevnika Vol Strit Džornal više od dve trećine Amerikanaca ne odobrava način na koji predsednik Buš vodi rat.\nU odgovoru demokrata na predsednikov govor naciji, senator iz Pensilvanije Bob Kejsi je rekao da je predsednikova strategija ima propuste, jer je njegova odluka da ranije ove godine pošalje dodatne trupe u Irak imala za cilj da iračkim liderima omogući dovoljno vremena da dođu do političkog pomirenja, ali kako je naglasio Kejsi – to se nije dogodilo, a irački lideri ne uspevaju da preuzmu odgovornost za svoju bezbednost.\n"To znači da se naši vojnici bore za mir, za koji smo mi sami više zainteresovani nego irački lideri. I dok se oni razvlače, cena rata za naše trupe, našu nacionalnu bezbednost i našu državnu blagajnu raste".\nKejsi je dodao da demokrate žele da krenu napred tako što će odgovorno premestiti američke oružane snage izvan iraka kako bi se bolje fokusirale na obuku iračkih vojnika. Demokrate u Kongresu kažu da ukoliko sada ne budu mogle da usvoje zakonski predlog o finansiranju povezan sa povklačenjem vojske, da će o budžetu za rat raspravljati tek posle Nove godine. Sekretar za odbranu Robert Gejts kaž eda ukoliko Kongres ne odobri novac odmah, da će biti prinuđen da otpusti oko 200 hiljada zaposlenih i radnika na ugovor u vojsci.


Politika Autor:Bojana Anđelić29. mar. 202118:47 > 19:24\nFoto:Filip Krainčanić/Nova.rs/TANJUG/ DRAGAN KUJUNDZIC/Privatna arhiva\nPremijerka Ana Brnabić odbila je predlog Saveta za borbu protiv korupcije da se za nove članove imenuju profesori Ognjen Radonjić, Vladimir Obradović i finansijski stručnjak Milovan Protić. Kako pokazuje dokument do kojeg je došla Nova.rs, kabinet premijerke otvoreno kao razlog odbijanja navodi to što oni kritikuju vlast i bave se "političkim aktivnostima kroz svoje javne nastupe". Sve ovo je navedeno u obrazloženju iako niko od njih nije član nijedne stranke, niti je kabinet premijerke taj koji može da prihvati ili odbije predlog Saveta. O tome se mora glasati na sednici Vlade Srbije.\nSavet za borbu protiv korupcije je18. januara 2021. uputilo kabinetu premijerke Ane Brnabić Odluku o imenovanju pet novih članova Saveta. Na tom spisku bili su profesori Ljubodrag Savić, Vuk Radović, Ognjen Radonjić, Vladimir Obradović i finansijski stručnjak Milovan Protić.\nNa dopis Saveta, u ime premijerke, odgovorio je njen šef kabineta Miloš Popović i to gotovo tri nedelje kasnije, tačnije 4. februara.\nPopvić tako obaveštava Savet za borbu protiv korupcije da sa „velikim zadovoljstvom“ prihvataju predloge za imenovanje profesora Ljubodraga Savića i Vuka Radovića.\nTo zadovoljstvo je međutim izostalo u slučaju ostalih imena.\nNaime, kabinet premijerke Srbije Ane Brnabić je „ljubazno“ zamolio Savet za borbu protiv korupcije da umesto predloženih profesora Ognjena Radonjića, Vladimira Obradovića i Milovana Protića, predlože druga „personalna rešenja“.\nU nastavku je dalje usledilo i neverovatno obrazloženje.\n„…imajući u vidu da su navedeni kandidati pored potpuno otvorenog bavljenja političkim aktivnostima kroz svoje javne nastupe, isto tako i svojim subjektivnim, neosnovanim i neutemeljenim kritikama na račun Vlade Republike Srbije pokazali da ne mogu biti objektivni i nepristrasni članovi tako važnog tela i mehanizma kao što je Savet za borbu protiv korupcije Vlade Republike Srbije“, navodi se u odgovoru kabineta premijerke Ane Brnabić.\nDalje se navodi i da „politička pripadnost nikada ne može i nikada neće biti ograničavajuća, ali ni opredeljujući faktor za izbor članova Saveta“.\nSavet za borbu protiv korupcije i dalje ćuti o Telekomu\n„Politička ostrašćenost koja utiče na mogućnost objektivnog i profesionalnog postupanja u radu Saveta, predstavlja suštinsku barijeru za samo postupanje Saveta, koje isto tako mora biti objektivno, profesionalno i u skladu sa razlozima njegovog postojanja“, stoji u odgovoru.\nSve to je navedeno iako nijedan od odbijenih profesora kao ni predloženi finansijski stručnjak nije član nijedne političke stranke.\nOvo antikorupciono telo Vlade Srbije nije se žalilo na odluku kabineta premijerke.\nVlada izbor novih članova blokira od 2013.\nSavet za borbu protiv korupcije radi već godinama u nazad u „krnjem sastavu“. I dalje radi sa sedam članova iako je zakonom predviđeno da ima 13.\nČlanove inače bira Vlada Srbije na predlog Saveta za borbu protiv korupcije.\nO njima se Vlada izjašnjava na sednici, što znači da o tome ne može da odlučuje kabinet premijerke.\nZanimljivo je da je Vlada Srbije 2017. godine, imenovala dva nova člana bez konsultacije sa članovima Saveta koji su za to saznali kada je odluka objavljena u Službenom glasniku.\nReč je o Vladanu Jonciću, penzionisanom profesoru Pravnog fakulteta u Beogradu i Edvardu Jerini, penzionisanom apelacionom javnom tužiocu.\nInače, savet za borbu protiv korupcije osnovan je Odlukom Vlade Republike Srbija 11. oktobra 2001. godine. Reč je o stručno, savetodavnom telu Vlade Srbije osnovano sa zadatkom da sagleda aktivnosti u borbi protiv korupcije.\nAna BrnabićKabinet premijerkeMilovan Protićognjen radonjićsavet za borbu protiv korupcijeVladimir Obradović


Dačić: Amerikanac priča gluposti, Srbija ima samo jednu stolicu\nMinistar spoljnih poslova Srbije Ivica Dačić odbacio je ocenu američkog diplomate Brajana Hojta Jija da Srbija sedi na dve stolice.\nMinistri Aleksandar Vulin i Zorana Mihajlović su ponovo u "klinču", samo mesec nakon prethodnog prepucavanja u javnosti, a ovog puta tema su poruke Hojta Jia.\nAmerika kritikuje Srbiju: Ustanite sa ruske stolice!\nVisoki zvaničnik Stejt departmenta Brajan Hojt Ji hitno je prekjuče doputovao u Beograd i rekao da SAD ne razumeju zašto bi osoblje ruskog humanitarnog centra trebalo da dobije diplomatski...\nBrajan Hojt Ji na Kosovu: Beogradu upozorenje, a Prištini?\nKosovski predsednik Hašim Tači razgovarao je danas u Prištini sa američkim zamenikom pomoćnika državnog sekretara Brajanom Hojtom Jiom o dijalogu sa Beogradom, bilateralnim odnosima, ulozi...\nDa li je Hojt Ji preterao? Evo šta kaže Kajl Skot...\nDa li to Evropa traži da se Srbija odrekne Rusije?\nČeda Jovanović bio na sastanku Vučića i Jia, evo šta je rekao\nPredsednici nekoliko opozicionih stranaka razgovarali su sa američkim zvaničnikom Brajanom Hojtom Jiom.\nPredsednik Srbije Aleksandar Vučić narednih dana će saopštiti sadržaj odgovora na primedbe koje je izneo zamenika pomoćnika državnog sekretara Sjedinjenih Američkih Država Hojta Brajana...


Saradnja Univerziteta za nauku i tehnologiju u Limi i marketinške agencije Mayo iznedrila je sjajno rešenje koje skreće pažnju javnosti na neophodnost očuvanja čiste vode ali i na njihov novi upisni rok.\nKlima u glavnom gradu Perua je priobalno pustinjska: kiša veoma retko pada ali je vlažnost vazduha čak 98%. Inženjeri na Univerzitetu za nauku i tehnologiju osmislili su prenosiv sistem za izdvajanje vode iz vazduha i postavili ga na bilbord. Koliko je ovaj sistem učinkovit govori podatak da se dnevno generiše čak 96 litara vode! Voda se skladišti u ukopanim rezervoarima i sprovodi do česme koja se nalazi odmah ispod bilborda.\nNaravno, sve ovo zajedno je reklama za Univerzitet koji će školovati buduće inženjere.\n#bilbord #cista voda #lima #peru #reklama #stednja vode\nEkološki parking u Tokiju: Skladištenje bicikala u podzemnom liftu


Pasivna protivpožarna zaštita ključna u prevenciji požara - Biznis.rs\nDirektor firme „VM Protivpožarna Tehnika“ za Biznis.rs\nPasivna protivpožarna zaštita ključna u prevenciji požara\n15.4.2021 09:15 Izmenjeno: 09:19 Autor: Julijana Vincan 0\nU slučaju požara, dobar projekat i održavanje zgrade od suštinske su važnosti za bezbednu evakuaciju prisutnih, svođenje širenja požara na minimum i obezbeđenje prihvatljivih...\nU slučaju požara, dobar projekat i održavanje zgrade od suštinske su važnosti za bezbednu evakuaciju prisutnih, svođenje širenja požara na minimum i obezbeđenje prihvatljivih bezbednosnih uslova za spasilačke ekipe. Vreme je tada presudno, a najbolja rešenja protivpožarne zaštite uzimaju u obzir specifičnu konstrukciju pojedinačnih zgrada i način na koji ih stanari koriste. Prvi korak, koji može da spreči mnoge katastrofe, jeste upravo prevencija požara.\nTu na scenu stupa pasivna zaštita od požara – grupa sistema koji dele zgradu na požarne sektore preko vatrootpornih zidova, međuspratnih konstrukcija i konstrukcione zaštite, sprečavajući brzo širenje požara i štiteći građevinsku konstrukciju što je moguće duže, kako bi se obezbedilo vreme za evakuaciju prisutnih iz zgrade. Kako objašnjava direktor kompanije „VM Protivpožarna Tehnika“ iz Obrenovca, svaki sistem pasivne zaštite je samo onoliko dobar koliko i proces ugradnje.\n„Pasivna zaštita i otpornost na požar bitan je segment zaštite od požara i vrlo važan faktor u izgradnji bezbednog objekta. Ova zaštita podrazumeva ukupan uticaj različitih mera koje se planiraju i implementiraju u objektu, kao i mera o kojima se obučavaju korisnici objekta. Mi posedujemo veliko iskustvo upravo u pasivnoj protivpožarnoj zaštiti i vodimo računa o zahtevima klijenata“, izjavio je za Biznis.rs direktor firme „VM Protivpožarna Tehnika“, Zoran Vukosavljević.\n„Pasivna zaštita od požara zasniva se na zaštiti konstrukcije od požara i podeli na požarne sektore, a omogućava bezbednu evakuaciju prisutnih osoba iz objekta i ulazak vatrogasnih ekipa u objekat. Zaštita konstrukcije od požara obezbeđuje stabilnost konstruktivnih elemenata (kao što su čelične ili drvene grede/stubovi) u objektu u slučaju požara. Stabilnost se postiže nanošenjem odgovarajućih proizvoda, kao što su ploče, premazi ili malteri, na konstruktivne elemente“, objašnjava naš sagovornik.\nDodaje da veliki broj zadovoljnih klijenata predstavlja najbolju preporuku njihovog preduzeća. Posluju sa fizičkim i pravnim licima na području Beograda i Obrenovca, ali i cele Srbije, a kako napominje, stoje na raspolaganju svim zainteresovanim poslovnim partnerima za svaki vid dalje saradnje.\nTo da je „VM Protivpožarna Tehnika“ pouzdana i stabilna kompanija sa kojom se može bez brige sarađivati, potvrđuje i AAA bonitetna ocena, koja svrstava poslovni subjekt u najviši bonitetni razred i utvrđuje se malom broju kompanija koje su superiorne u svojim oblastima poslovanja.\n„Bonitetna ocena AAA uverenje je da privredni subjekt posluje bez poteškoća i komplikacija u dužem vremenskom periodu. Ona je dokaz izvrsnog poslovanja i automatski znači da firma nikada nije bila u blokadi, odnosno, da redovno izvršava sve svoje obaveze, kao i da je odlikuje besprekorna solventnost i poslovna efikasnost. Kompanija koja je ocenjena najvišom bonitetnom ocenom AAA pouzdanje i idealan poslovni partner, i ta ocena je nedvosmislena potvrda stabilnosti kompanije i kvaliteta poslovanja“, zaključak je bonitetne kuće CompanyWall.\nVM PROTIVPOŽARNA TEHNIKA DOO OBRENOVAC\nMOMČILA KALAJDŽIĆA 24B, 11000 Zvečka, Srbija\nGRAĐEVINARSTVO GRAĐEVINSKA INDUSTRIJA PREVENTIVNE MERE PROMO ZAŠTITA\nZaštita od požara, bezbednost i zdravlje na radu ključan motiv za bavljenje…\n(VIDEO) UZBUNA NA KAPITOL HILU Zbog požara evakuisani učesnici probe…


U amfiteatru Fakulteta humanističkih nauka Univerziteta Džemal Bijedić u Mostaru 08.12.2017. godine je upriličena svečanost na kojoj je Federalno ministarstvo obrazovanja i nauke dodijelilo nagrade najboljim učenicima osnovnih i srednjih škola u Federaciji Bosne i Hercegovine.\nNagrađena su 54 učenika kojima je uručena diploma i jednokratna novčana nagrada. Osnovci su dobili novčane nagrade u iznosu od 450 KM, a srednjoškolci od 550 KM, te poklon paket.\nMeđu nagrađenim najboljim učenicima je i bivši učenik naše škole Muamer Žuštra kome ovom prilikom upućujemo najiskrenije čestitke na ostvarenom uspjehu!


Pajović: Glas za Pozitivnu je glas za državu i glas za promjene - Vijesti.me\n"POZITIVNA CG NE DAJE NEREALNA OBEĆANJA"\n„Ovi drugi kada su ulazili u vlast, zaboravljali su na promjene, a mi sve ovo što kažemo večeras - to ćemo da ispunimo“ Edit\nVijesti online 1. oktobar 2016, 10:07 ažurirano 8. februar 2019, 15:38\n"Glas za Pozitivnu je glas za državu ali i glas za promjene", kazao je Pajović.\nOn je na konvenciji u Rožajama rekao da nije od onih koji idu od grada do grada i obećavaju ono što ne mogu ispuniti.\n„Nijesam donio nerealna obećanja jer ste toga siti - svake četiri godine sa govornica slušate obećanja, koja se zaborave odmah nakon izbora“, naveo je Pajović.\nOn je kazao da je Pozitivna 2012. dala obećanje da će čuvati državu, i to obećanje je ispunila 27. januara ove godine.\n„Ovi ljudi koji su bili proganjani, koje su medijski reketaši htjeli da linčuju na svojim televizijama, ti ljudi su branili i odbranili našu jednu i jedinu Crnu Goru. I tada nije bilo bačenih crnogorskih, bošnjačkih, nekih drugih glasova“, rekao je Pajović.\nOn je naglasio da je svaki glas za Pozitivnu - glas za državu Crnu Goru. „Ali, to je i glas za promjene u Crnoj Gori, jer su nam te promjene potrebne. Svi oni koji ne žele promjene, neka glasaju druge“, poručio je Pajović.\nPrema njegovim riječima, Pozitivna želi promjene, i to sa pozicija vlasti. „Ovi drugi kada su ulazili u vlast, zaboravljali su na promjene, a mi sve ovo što kažemo večeras - to ćemo da ispunimo“.On je podsjetio da je prije 70 godina postojala jedna zemlja, u kojoj su radnim akcijama građeni mostovi, tuneli, putevi.\n„Ti ljudi su imali malo, za koru hljeba, ali su bili srećni i ispunjeni, nijesu čekali stanove, da bi se rađala djeca, zato što su ljudi u SFRJ imali nadu da je svaki novi dan bolji. Moramo da vratimo nadu u bolje sjutra, nadu da se stvari mogu mijenjati“, rekao je Pajović.\nKako je naveo, neki koji su bili 18 godina u vlasti, nijesu mogli donijeti promijene. „Ali smo zato mi tu, mi mijenjamo stvari u Crnoj Gori, i to je činjenica“.„Čuli ste za to slobodno tržiste, čuli ste mnogo puta - čekamo investitore. I šta ćemo da radimo kad ih nema? Da čekamo, čekamo i opet čekamo“, upitao je Pajović.\nU Pozitivnoj, naglasio je on, ne nude čekanje, nego smatraju da država treba da reguliše slobodno tržište i da obezbijedi bolji život za one koji nemaju, i za sve koji pristojno žive od svog rada.\n„Neoliberalna ekonomija kaže - tržiste je slobodno, neka se svako obogati. A šta ćemo mi koji ne umijemo? Da crknemo pored države, da čekamo da nam neko pomogne ili da svoju djecu pocijepanih patika šaljemo u prvi razred“, upitao je Pajović.\nOn je kazao da je Crnoj Gori neophodna solidarnost i socijalna pravda. „To su radili naši očevi, naši djedovi, to ćemo i mi da radimo nakon 16.oktobra, to su promjene na bolje“, poručio je Pajović.\nOn je ponovio da Pozitivna nema ništa protiv „onih koji imaju“. „Ali imamo protiv toga da okrećemo glavu od onih koji nemaju, od onih koji ne mogu, od onih koji su u problemu. To nikada nije bilo ni Rožaje, ni Crna Gora. Zato nam treba solidarnost, socijalna pravda, zato je ovo pobjednički koncept, koji pobjeđuje 16. oktobra“, naglasio je Pajović.\nOn je pozvao Rožajce da 16. oktobra izađu na izbore.


Dodik opet pobudalio: SDA organizuje da se popišu vojno sposobni i gomila oružje - Bportal.ba - Najvažnije vijesti iz BiH\nDodik opet pobudalio: SDA organizuje da se popišu vojno sposobni i gomila oružje\nPosted on 9. Aprila 2019. 9. Aprila 2019. Author Devleta Osmanagic\n– I sad je jasno kakav je njihov plan – oni žele da zadrže Srbe, njima podobne u Vijeću ministara kako bi mogli da puste njihove fabrike namjenske industrije da rade, i kako bi dozvolili da njihova obavještajna služba nesmetano i dalje prati i kontroliše zvaničnike i Srbije, i RS-a. To je nešto što ćemo morati da raščistimo veoma brzo – navodi Dodik, prenosi portal Vijesti.ba.\nOznačeno: milorad dodik, mostar, naoružavanje, SDA\nSkup podrške organizovala je Koordinacija boračkih udruženja Unsko-sanskog kantona, zajedno sa Vladom USK i krajiškim općinama i gradovima. Okupljeni nose parole podrške uhapšenima, te ističu da su pripadnici 5. Korpusa Armije BiH časno branili svoju zemlju. Skupovi podrške održavaju se u isto vrijeme u Tuzli, Mostaru i Zenici. “Skup svi zajednički organiziramo, na njemu će […]\nOkončan sastanak o Izbornom zakonu: U pregovore se uključuje i Venecijanska komisija\n– Otprilike su ostali svi na ranijim stavovima, s tim da se može reći da je atmosfera bila dobra i da je bilo zaista pokušaja i dobre volje da se okrenemo ka nekom srednjem rješenju. Ono što je novo jeste da će biti angažirana Venecijanska komisija, kako bi dala svoje ocjene na ranije prijedloge, na […]


Mladi srpski hokejaši koji se u Beogradu pripremaju za Svetsko prvenstvo koje će se sredinom meseca održati u Novom Sadu, prisustvovali su ovog petka lepom kulturnom događaju u jednoj od naših najstarijih kulturnih institucija. Organizovano gledanje drame "Srpska trilogija" rađenoj po istoimenom romanu Stevana Jakovljevića predstavljalo je deo tematskog "tim bildinga" našeg nacionalnog tima, odnosno podizanja morala "orlića" pred Svetsko prvenstvo za igrače do 20 godina Divizije II, Grupa B, koje će se od 17. do 23. januara igrati u Novom Sadu. Time su mladi srpski hokejaši pokazali da sport i kultura idu zajedno i podsetili se dela srpske istorije, pred borbe koje i njih očekuju u narednom periodu.\nSelektor Nemanja Janković i kandidati za srpski nacionalni tim su na Velikoj sceni Narodnog pozorišta imali priliku da vide samo jedan deo bogate srpske istorije iz perioda Velikog rata, tačnije proboja Solunskog fronta koji je vodio ka njegovom završetku. Drama prikazuje trenutke juriša srpskih vojnika željnih okončanja rata i povratka u domovinu i koja se završava čuvenom pesmom "Tamo daleko".\nNa Svetskom šampionatu u Novom Sadu pored naše reprezentacije igraće i selekcije Rumunije, Španije, Australije, Belgije i Kine. Turnir se igra po jednokružnom ligaškom sistemu („svako sa svakim"). Najbolje plasirana selekcija obezbediće plasman u viši rang takmičenja (Divizija II, Grupa A), dok se najslabiji tim „seli" u Diviziju III.\nPrvenstvo Srbije: Neporažena Tisa tokom vikenda dva puta igra u Novom Sadu


U nedelju u Makedoniji se odrzava drugi krug predsedničkih izbora, na kome će oko million i 780 hiljada gradjana sa pravom glasa odlučiti koji će od dvojice kandidata obavljati ovu dužnost u narednih 5 godina.\nPrvi na glasačkom listiću je aktuelni predsednik Gjorge Ivanov, koga je predložila vladajuća koalicija na čelu sa VMRO DPMNE, i koji je u prvom krugu osvojio najviše glasova, 51,6 posto. Njegov protivkandidat je Stevo Pendarovski iz opozicionog Socijaldemokratskog saveza, za koga su glasali 37,5 procenata.\nPobednik na ovim izborima preuzece dužnost 12 maja, kada ističe petogodišnji mandat sadašnjeg predsednika Ivanova.\nIstovremeno sa drugim krugom predsedničkih, u nedelju se održavaju i vanredni parlamentarni izbori. Za 123 mesta u Sobranju Makedonije podneseno je 14 kandidatskih lista, i to 5 koalicija i 9 političkih partija.\nTeritorija Makedonije je podeljena na 6 izbornih jedinica i u svakoj će se izbarati po 20 poslanika prema proporcionalnom modelu, a ostalu trojicu će izabrati makedonska dijaspora. Za pracenje nedeljnog glasanja akreditovano je preko 9 hiljada domacih I 400 stranih posmatrača.\nU subotu glasaju gradjani Makedonije koji žive u inostranstvu, vojnici, zatvorenici i bolesni i nemoćni ljudi.


Sindikat odlaže štrajk glađu - Ozonpress :: internet portal\nTag: poli, Policijski sindikat Srbije, štrajk glađu\nReprezentativni Policijski sindikat Srbije (PS S) odlučio je da se štrajk glađu Upravnog odbora PS S, zakazan za danas, odloži do povratka premijera Aleksandra Vučića iz državne posete Kini.\n„Nakon povratka očekujemo poziv od premijera Vučića kako bi rešili nagomilane probleme u MUP Srbije. Razlog za odlaganje štrajka glađu je činjenica da premijer Vučić nije u zemlji, a on je najrelevantniji da sasluša zahteve policajaca i pomogne u poboljšanju stanja u MUP Srbije“, navodi se u saopštenju.\nIz PS S napominju da se štajk gladju ne otkazuje, već samo odlaže.\n„Ne želimo nas i naše porodice da izlažemo lažnim optužbama koje su se poslednjih dana pojavljivale u medijima, jer nama ne treba politizacija protesta, već konkretno rešavanje statusa policajaca, zarada zaposlenih u MUP Srbije, stanja u vatrogasno-spasilačkim jedinicama i promena Zakona o policiji“, navodi se u saopštenju.\n„Većina nas koji ćemo ući u štrajk je ratovalo za Srbiju i mi smo poslednji koji žele da urušavamo državu. S obzirom da je premijer Vučić najodgovorniji za sprovođenje politike Vlade Srbije, a samim tim i statusa zaposlenih u MUP Srbije, sačekaćemo njegov povratak i razgovarati s njim o problemima koji muče zaposlene u policiji“, istakao je predsednik Policijskog sindikata Srbije Veljko Mijailović.


Rus sudi utakmicu Srbije i Rumunije - MaxBet Sport\nRus sudi utakmicu Srbije i Rumunije\nMladen Krstajić će sa klupe predvoditi "orlove" protiv Rumunije Foto: Beta/AP)\nEvropska fudbalska unija (UEFA) odredila je arbitre za predstojeći duel Srbije i Rumunije u Ligi nacija, koji je na programu u ponedeljak od 20.45 časova.\nGlavni sudija biće Rus Vladislav Bezborodov, pomagaće mu sunarodnici Valerij Dančenko i Maksim Gavrilin. Iza golova biće Aleksej Jeksov i Kiril Levnikov iz Rusije, a četvrti sudija je Dimitri Mosjakin.\nBezborodov nikada nije sudio srpskoj reprezentaciji ili klubovima iz naše zemlje, dok je Rumunima sudio jednom i to u pobedi nad Jermenijom od 5:0 pre dve godine.\nOve sezone vodio je duel AEK-a i Seltika (2:1) u kvalifikacijama za Ligu šampiona, kao i meč Sarpsborga i Makabija (3:1) u kvalifikacijama za Ligu Evrope, a poslednji meč na kojem je delio pravdu bio je okršaj Krasnodara i moskovske Lokomotive (2:1) u šampionatu Rusije.\nTagovi:Fudbalska reprezentacija RumunijeFudbalska reprezentacija SrbijeLiga nacijaVladislav Bezborodov


Počinje EP u futsalu, Srbija na startu protiv Slovenije\nJubilarni 10. šampionat Evrope u futsalu počinje danas u Beogradu, a turnir će od 18.30 sati u Areni otvoriti selekcije Srbije i Slovenije.\n“Nakon Evropskog prvenstva u vaterolu, Beograd je domaćin šampionata i u futsalu. Biće to nova prilika da pokažemo da smo svetska metropola i pozvao bih navijače da ispune tribine, ali i da oborimo rekord od 8.000 gledalaca koji je postavljen u Belgiji”, rekao je gradonačelnik Beograda Siniša Mali.\n“Pobeda nad Slovenijom nam širom otvara vrata četvrtfinala, ali nema sumnje da će biti veoma teško. Igrali smo sa tom reprezentacijom mnogo puta i ekipa su za poštovanje. Svesni smo koliko interesovanje je izazvao ovaj turnir i učinićemo sve što je do nas da se odužimo svima koji će nas podržati”, izjavio je Kovačević.\n“Siguran sam da ćemo imati ogromnu podršku sa tribina i to može samo da nam bude dodatni vetar u leđa, nikako opterećenje. Kada je reč o dometima, oni su relativan pojam. Plasman na Evropska i Svetska prvenstva je veliki uspeh za nas, ali je činjenica da smo među 10 najboljih reprezentacija na kontinentu, pa i na planeti”, poručio je Kovačević.


Veće decembarske plate - Radio Sto Plus\nVeće decembarske plate\nProsečne zarade za decembar u svim sandžačkim opštinama bile su više od novembarskih, pokazuju podaci Republičkog zavoda za statistiku (RZS). Prema ovim podacima, u koje je radio Sto plus imao uvid, najveće plate primili su Tutinci 44.738 dinara (386 evra), a najniže zaposleni u...\nProsečne zarade za decembar u svim sandžačkim opštinama bile su više od novembarskih, pokazuju podaci Republičkog zavoda za statistiku (RZS).\nPrema ovim podacima, u koje je radio Sto plus imao uvid, najveće plate primili su Tutinci 44.738 dinara (386 evra), a najniže zaposleni u Priboju 24.683 dinara (212 evra).\nKako se navodi u publikaciji RSZ, prosečne decembarske plate bez poreza i doprinosa u Novom Pazaru bile su 37.342 dinara (322 evra), Novoj Varoši 37.611 dinara (324 evra), Sjenici 38.248 dinara (330 evra) i Prijepolju 37.020 dinara (319 evra).\nNajveći skok zarada zabeležen je u Tutinu, gde su prosečne decembarske plate bile za 7.700 dinara više od novembarskih.\nIako je u Priboju decembarska zarada porasla za 4.000 dinara u odnosu na prethodni mesec, zaposleni u ovoj opštini, zajedno sa Ljigom, primaju prosečno najniže plate u Srbiji.\nI pored povišica, zarade za prethodni mesec u svim sandžačkim opštinama bile su ispod republičkog proseka od 50.820 dinara, što preračunato u evre prema današnjem kursu Narodne banke Srbije iznosi oko 439.\nNajviše decembarske plate u Srbiji primili su stanovnici Surčina, 86.870 dinara.


Priručnik za koordinatore kvaliteta\nProgram certifikacije/akreditacije Agencije za kvalitet i akreditaciju u zdravstvu (AKAZ) je proces koji organizacijama zdravstvene zaštite omogućava da same izvrše kritički pregled u odnosu na federalni priznati okvir organizacijskih standarda i time ocijene dobru praksu i naprave plan razvoja službe. Cilj programa je da se unutar organizacije uspostavi sistem trajnog poboljšanja sigurnosti i kvaliteta. Jedan od ciljeva procesa je da obuhvati što je moguće više ljudi u organizaciji koja sudjeluje u programu certifikacije/akreditacije.\nDa bi se ovo postiglo, certifikacijski/akreditacijski strukturirani su tako da obuhvate sve službe u organizaciji. Iako su standardi napravljeni tako da ispune potrebe različitih službi, pitanja koja su ovdje obuhvaćena zajednička su za sve. Prednosti procesa provjere kvaliteta su višestruke i obuhvataju priznavanje postojeće dobre prakse, pomoć u aktivnostima za poboljšanje službe i bolje komunikacije. Priznanje Agencije za kvalitet i akreditaciju u zdravstvu znači da je organizaciju ocijenio neovisni tim ocjenjivača i da se pregledom pokazalo da organizacija ispunjava osnovne standarde sigurnosti i kvaliteta.\nU svjetlu netom završenog programa obuke za koordinatore kvaliteta želimo informirati naše partnere da je AKAZ razvio Priručnik za koordinatore kvaliteta i postavio ga na web stranicu na sljedeći link. Priručnik je dizajniran tako da pomogne koordinatoru kvaliteta u toku programa certifikacije/akreditacije i da osigura osnovne informacije, korisne primjere i opće podatke kako da izvrši ulogu i učinkovito implementira program.\nSadržaj ovog priručnika slijedi redoslijed rada u programu certifikacije/akreditacije AKAZ-a. Pored praktičnih informacija o procesu, slijede poglavlja u kojim je definirana uloga koordinatora kvaliteta, projektnog tima i facilitatora. U jednom poglavlju daju se primjeri vrsta problema na koje nailazi koordinator kvaliteta i način rješavanja problema. Koordinatori kvaliteta trebaju detaljno pročitati više puta ovaj priručnik i da se upoznaju sa svim informacijama koje priručnik sadrži. Tokom procesa, koordinatori moraju imati pri ruci ova uputstva tako da ih mogu koristiti kada im je potrebno objašnjenje.\nPriručnik je napravljen u skladu s potrebama bolnice srednje veličine, ali sadržaj priručnika je relevantan za sve organizacije zdravstvene zaštite. Manje organizacije treba da budu fleksibilne u njihovom tumačenju principa o kojim se diskutira, da bi mogle usvojiti odgovarajuće strukture i procese.


Putin pitao Zelenskog: Da li Kijev stvarno namerava da realizuje Minski sporazum? - Sputnjik Srbija\nPutin pitao Zelenskog: Da li Kijev stvarno namerava da realizuje Minski sporazum?\n16:19 14.02.2020 (osveženo 16:47 14.02.2020) Preuzmite kraći link\nPredsednik Rusije Vladimir Putin razgovarao je telefonom sa predsednikom Ukrajine Vladimirom Zelenskim i direktno je postavio pitanje pred svojim kolegama da li Kijev namerava da realizuje Minski sporazum, saopštio je Kremlj.\n„Predsednik Rusije je naglasio važnost pune i bezuslovne realizacije minskog kompleksa mera i odluka koji su usvojeni na samitima u „normandijskom formatu“, uključujući u Parizu 9. decembra 2019. godine“, navodi se u saopštenju.\n„Zbog poznatih izjava predstavnika ukrajinskog rukovodstva, Vladimir Putin je direktno postavio pitanje — da li Kijev stvarno namerava da realizuje Minske sporazume?“, kažu u Kremlju.\nLideri dveju država su izrazili spremnost da nastave napore za razmenu zarobljenika u Donbasu.\nPutin i Zelenski su ukazali da je nedopustivo izvrtati istorijsku istinu o događajima iz Drugog svetskog rata.\n„U kontekstu predstojeće 75. Velike pobede sa ruske strane je naglašen doprinos svih naroda SSSR-a u porazu nacističke Nemačke i ukazano je na nedopustivo izvrtanje istorijske istine o događajima iz Drugog svetskog rata“, navodi se u saopštenju.


Džudisti iz Sombora i Kovačice u Novom Sadu\nPrva dva mesta u Srbiji u kojima je zaživeo inkuzivni džudo su Sombor i Kovačica. Džudisti iz pomenutih sredina trenirali su 21. septembra u hali SPENS u Novom Sadu, družili se ponovo posle više od godinu dana i zajednički obišli znamenitosti „srpske Atine“.\nDžudo – najpopulariji sport posle fudbala u Evropi\nInkluzivni džudo za korisnike Dnevnog boravka\nKorisnici Dnevnog boravka za osobe za invaliditetom u Kovačici počeće da treniraju inkluzivni džudo. Tim povodom predsednik opštine Kovačica Milan Garašević i rukovodilac odeljenja za društvene delatnosti Tanja Bubeskov uručili su im potrebnu opremu.\nIzuzetnu javnu prezentaciju projekta "Inkluzivni džudo – džudo za sve" izveli su 9. februara treneri Džudo i sambo kluba "Bačka" iz Sombora sa osobama sa invaliditetom iz ove opštine u Džudo sali SRC "Slavija" u Kovačici.


Varljiva statistika prodaje Modela 3 – februarski pad u Americi od 400% - Auto Republika\nVarljiva statistika prodaje Modela 3 – februarski pad u Americi od 400%\n02/04/2019 - 10:09\nAmerička kompanija Tesla je medijski veoma eksponirana. Prethodnih dana smo čitali istinite i verodostojne vesti u kojima se navodi da je “Tesla Model 3 zabeležila neverovatne prodajne rezultate u Evropi”; “Tesla Model 3 se bolje prodavao od Mercedesove C klase i serije 3 iz BMW-a, tokom februara na Starom kontinentu”….\nIpak stariji znaju da je najbolja definicija statistike ona koja je formuliše kao “tačan zbir netačnih podataka”. Naime, iako su podaci o februarskoj prodaji električnog hedžbeka iz Kaliforniji tačni, oni se odnose na porudžbine koje su prikljupane počev od 2016. godine, a koje je proizvođač tek pre par nedelja počeo da realizuje.\nDakle, to što je Tesla prodala u drugom mesecu ukupno 3.630 primeraka Modela 3, odnosno više nego Mercedes C klasa (3.457 jedinica) ili Renault Zoe (2.888 komada), ne znači da je američki kompakt popularniji, već da evropski takmaci imaju kontinuiran niz prijema narudžbina i isporuka, za razliku od Modela 3.\nNije nam poznato šta su konkretni uzroci u poslovnom ciklusu kompanije Tesla koji dovode do zastoja u isporukama, ali revolucionarne i ekskluzivne vesti koje smo preneli prošle nedelje, definitivno imaju i svoje naličje. Tek nakon nekoliko meseci će biti moguće formirati malo izbalansiraniju i realniju sliku o trenutnom potencijalu Modela 3 na Starom kontinentu.\nS druge strane, Model S je već dokazao održivost komercijalnog uspeha jednog modela proizvođača iz Kalifornije, a uspeh električne limuzine potvrđuju i prodajni uspesi u Americi.\nRezultati prodaje na američkom tržištu koji se tiču prošle godine i Modela 3 fovore o tome da je kompakt prodat u “tiražu” za 10 puta većem od Nissan Leafa, ali ukoliko analiziramo februarske rezultate, pad prodaje je Teslinog hedžbeka je dramatičan. Naime, u februaru je Amerikancima isporučeno 5.750 Modela 3, što ja za 400% manje nego u mesecu koji se dogodio pola godine ranije.\ntags: EV Model 3 statistika prodaje tesla\nprevious PSA i FCA pregovaraju o saradnji na planu električnih automobila\nnext Toyota predstavila Yaris za 2020. godinu\nPreminuo Serđo Markione (17. jun 1952. – 25. jul 2018.)\n25/07/2018 - 12:09\nU Francuskoj pohapšena banda kradljivaca automobila specijalizovanih za krosovere\n28/11/2021 - 06:49\nTeslini automobili će uskoro moći da prate stepen istrošenosti guma\nŠef Volkswagena traži od rukovodilaca da voze električne automobile


TAČI: Srbi su počinili genocid na Kosovu, uskoro rezolucija o zločinu | Ekspres.net\nTAČI: Srbi su počinili genocid na Kosovu, uskoro rezolucija o zločinu\nPredsednik privremenih prištinskih institucija Hašim Tači ponovo je opužio Srbe da su navodno počinili genocid na Kosovu tokom poslednjih sukoba, prenela je prištinska “Koha”.\nTači je izrazio uverenje da će na predlog predsednika parlamenta Kadri Veseljija, to telo skoro doneti rezolucija koja će osuditi “taj genocid i zatražiti pravdu za njegove počinioce”.\nGovoreći na komemoraciji, Tači je je zahvalio američkom Kongresu i kongresmenu Eliotu Engelu, koji je doprineo da se sazna za, kako tvrdi, “genocid koji je počinila Srbija”. Nekažnjavanje tog zločina je, kako kaže, izbor pravosuđa ali i međunardona amnestija.\n“Prištinske institucije će učiniti sve što je moguće ali sa Srbjom treba da se radi u bliskom partnerstvu sa SAD”, poručio je Tači.\nOdlučujuća uloga SAD\nTači je rekao da je uloga SAD bila odlučujuća u slučajevima donošenja Dejtonskog sporazuma, sporazuma u Rambujeu o Kosovu, Ohridskog sporazuma i sporazumau Končulju, te da neće biti ni sporazuma sa Beogradom bez “aktivne i vodeće uloge SAD”, i da se zato i sreo sa američkim ambasadorom u Berlinu, tokom nedavnog samita o Zapadnom Balkanu.\nOn je, u intervjuu za Radio Slobodna Evropa na albanskom jeziku, rekao da ostaje pri ideji korekcije granica, odnosno pri ideji pripajanja takozvane Preševske doline. Na pitanje da li misli da na taj način otvara Beogradu mogućnost da traži zauzvrat sever Kosova, Tači kaže da tri opštine sa juga centralne Srbije mogu “same da se bore da budu deo teritorije Republike Kosovo”.\nPonovio je da berlinskii samit nije doneo nikakve jasne zaključke ali optimista je, kaže, u pogledu predstojećeg samita u Parizu početkom jula, što vidi kao “novu dinamiku dijaloga”, koji se vodi uz posredovanje Evropske unije i šefice evropske diplomatije Federike Mogerini, ali i uz posredovanje kancelarke Angele Merkel i predsednika Makrona.\nTags dijalog Beograd i PrištinagenocidHašim Tačipreševska dolinasrpska policijauloga SADzločini na Kosovu\nAco\t on 30.06.2019 at 02:50\nSamo da vas ameri napuste pa cete onda da vidite sta je to genocid.\nVESELJI NAJAVLJUJE ODMAZDU: Uskoro tribunal za genocid koji su počinili Srbi na KiM Tači: Ulazimo u opasnu zonu ako ne bude dogovora Beograda i Prištine ove godine “VELIKA JE NERVOZA U PRIŠTINI” Vučić o napadu na srpsku delegaciju u Albaniji UPRKOS PRESUDI SUDA: Tači ostaje glavni pregovarač u dijalogu sa Beogradom


Od petka do nedelje na programu su svi mečevi 27.kola Super lige Srbije u takmičarskoj sezoni 2018/19. Bićete u prilici da pratite direktan televizijski prenos tri izuzetno zanimljiva susreta, i to: OFK Bačka – Dinamo, Partizan – Spartak ŽK i Rad – Crvena zvezda.\nOFK BAČKA – DINAMO (petak 15.mart, 18:00 časova, TV Arena sport 1)\nPrvi meč 27.kola Super lige Srbije igra se u Bačkoj Palanci gde domaća ekipa OFK Bačka dočekuje goste iz Vranja, ekipu Dinama. Za oba tima dueli sa direktnim rivalima u borbi za opstanak su izuzetno važni, pa treba očekivati veliku borbu za bodove. Domaći tim je ove sezone ostvario pet pobeda, uz sedam remija i četrnaest poraza, pa sa 22 boda na svom kontu trenutno zauzima 13.mesto na tabeli. U prethodnom kolu pretrpeli su na svom terenu poraz u duelu sa ekipom Mačve, a rezultat je bio 0:1. Gosti su ove sezone ostvarili pet pobeda, uz četiri remija i sedamnaest poraza, pa sa 19 bodova na svom kontu trenutno zauzimaju pretposlednje 15.mesto na tabeli. U prethodnom kolu su kao domaćini odigrali nerešeno sa ekipom Čukaričkog, a rezultat je bio 0:0. Prethodni duel ovih rivala odigran tokom jesenje polusezone u Surdulici završen je podelom bodova, a rezultat je bio 1:1 (0:1). Obezbeđen je direktan televizijski prenos ovog susreta na prvom programu TV Arena sport sa početkom u 18:00 časova.\nPARTIZAN – SPARTAK ŽK (subota 16.mart, 15:00 časova, TV Arena sport 1)\nJedan od najzanimljivijih mečeva 27.kola Super lige Srbije igra se u Humskoj gde domaći Partizan dočekuje goste iz Subotice, ekipu Spartaka. Crno-beli se nalaze u krizi, pokazuju to i dva uzastopna prvenstvena poraza, pa se očekuje da gosti u ovaj duel uđu sa više ambicija da naprave iznenađenje. Domaći tim je ove sezone ostvario četrnaest pobeda, uz devet remija i tri poraza, pa sa 51 bodom na svom kontu trenutno zauzima 3.mesto na tabeli. U prethodnom kolu poraženi su kao gosti u duelu sa ekipom Voždovca, a rezultat je bio 1:0. Gosti su ove sezone ostvarili šest pobeda, uz osam remija i dvanaest poraza, pa sa 26 bodova na svom kontu trenutno zauzimaju 12.mestu na tabeli. U prethodnom kolu su kao domaćini savladali ekipu Radnika, a rezultat je bio 3:2. Prethodni duel ovih rivala odigran tokom jesenje polusezone u Kuli završen je podelom bodova, a rezultat je bio 0:0. Obezbeđen je direktan televizijski prenos ovog susreta na prvom programu TV Arena sport sa početkom u 15:00 časova.\nRAD – CRVENA ZVEZDA (nedelja 17.mart, 17:00 časova, TV Arena sport 1)\nZanimljivo će biti i na Banjici gde u okviru 27.kola Super lige Srbije ekipa Rada dočekuje gradskog rivala i lidera šampionata, ekipu Crvene zvezde. Sve osim pobede crveno-belih bilo bi veliko iznenađenje, ali zbog grčevite borbe za opstanak očekuje se snažan otpor ’’građevinara’’. Domaći tim je ove sezone ostvario četiri pobede, uz devet remija i trinaest poraza, pa sa 21 bodom na svom kontu trenutno zauzima 14.mesto na tabeli. U prethodnom kolu su kao gosti u Novom Sadu odigrali nerešeno sa ekipom Proletera, a rezultat je bio 0:0. Gosti su ove sezone neporaženi, uz dvadeset i tri ostvarene pobede i tri remija, pa sa 72 boda na svom kontu zauzimaju 1.mesto na tabeli. U prethodnom kolu su na svom terenu ubedljivo savladali ekipu Zemuna, a rezultat je bio 4:0. Prethodni duel ovih rivala odigran tokom jesenje polusezone na stadionu ’’Rajko Mitić’’ završen je pobedom Crvene zvezde, a rezultat je bio 3:1 (2:0). Obezbeđen je direktan televizijski prenos ovog susreta na prvom programu TV Arena sport sa početkom u 17:00 časova.


Lukšić spreman da nastavi pregovore sa opoziciom o ustavnim promjenama\nCrnogorski premijer Igor Lukšić ocijenio je da je ponuda opozicionim partijama koja se tiče identitetskih pitanja fer, navodeći da je spreman da se razgovori nastave.\nLukšić je predložio uvođenje trobojke kao predsjedničke zastave i intoniranje prve dvije strofe crnogorske himne u svečanim prilikama, u zamjenu da poslanici Socijalističke narodne partije (SNP), Pokreta za promjene (PZP) i Nove srpske demokratije (NOVA) u parlamentu daju neophodnu dvotrećinsku podršku ustavnim promjenama koje se tiču pravosuđa.\nPonuda uključuje i usvajanje Zakona o upotrebi službenog jezika i jezika u službenoj upotrebi kojim bi se definisalo "u kojima se situacijama upotrebljava službeni jezik, a u kojima jezik u službenoj upotrebi". PZP i Nova odmah su odbile ponudu.\n"Mislim da je ovo zaista fer ponuda, spreman sam da na tu temu nastavimo da razgovaramo", rekao je Lukšić novinarima u Podgorci.\nCrnogorski premijer je dodao da ponuda u svom sadržaju ima i podršku na temu ustavnih amandmana koji se tiču preporuka Venecijanske komisije.\n"I ima otvoreno još jedno pitanje koje se tiče načina na koji bi kroz sveobuhvatnu debatu u parlamentu mogli da se vrlo efikasno odredimo prema budućoj pozivnici da učestvujemo kao punopravna članica u NATO onog trenutka kad ponuda dođe", rekao je Lukšić.


U Tuzli kurs iz oblasti Sigurnosne politike BiH - informativa.ba\nVijesti BiH U Tuzli kurs iz oblasti Sigurnosne politike BiH\nU Tuzli kurs iz oblasti Sigurnosne politike BiH\n30 Nov 2016 12:03\nMisija OSCE-a u Bosni i Hercegovini, u saradnji s Interresornom radnom grupom za praćenje provedbe Sigurnosne politike BiH, organizirala je danas u Tuzli napredni kurs iz oblasti Sigurnosne politike BiH.\nKurs je namijenjen predstavnicima institucija koji su pohađali osnovni dvosedmični kurs iz oblasti Sigurnosne politike BiH, a ima za cilj upoznati polaznike o aktuelnim informacijama iz ove oblasti radi njihovog profesionalnog usavršavanja i unapređivanja stečenih znanja.\nZamjenik šefa Misije OSCE-a u BiH Alexander Chuplygin kazao je da je OSCE partner domaćim institucijama u organizaciji tečaja još od 2006. godine, kada je usvojena Sigurnosna politika BiH.\nDodao je da je ovaj kurs prilika da se unaprijedi provedba te politike, naglašavajući uloge i obaveze institucija BiH i druge aktere u ovoj oblasti.\nIstiče da je ovaj kurs forum za preispitivanje širokog spektra kompleksnih aspekata, te daje uvid u trenutnu sigurnosnu politiku.\nTakođer, mišljenja je da svi akteri, vladini i nevladini, uključujući i privatni sektor, medije i građansko društvo, imaju važne uloge u sigurnosti ove zemlje.\n-U modernom društvu sigurnost zahtijeva multidimenzionalan pristup, saradnju, koordinaciju te razmjenu različitih resursa i podataka - kaže Chuplygin, dodavši da će OSCE nastaviti da bude partner u provedbi sigurnosnih mjera u BiH.\nZamjenik ministra sigurnosti BiH i predsjedavajući Interresorne radne grupe Mijo Krešić kaže da je, kada je u pitanju obuka i provedba dokumenta Sigurnosna politika, potrebno stvoriti način razmišljanja kod aktera da sigurnost nije samo vojska i policija, nego nešto daleko šire te u svim elementima koji su definirani u ovom dokumentu treba napraviti određeni napredak.\nKrešić naglašava da je u ovom dokumentu zadan okvir u kojem treba da se kreiraju politike u različitim segmentima, od ljudskih prava i sloboda, zaštite okoliša, putem gospodarske, vanjske, unutarnje, finansijske politike, sve ono što izravno utječe na generiranje napretka BiH.\nUčesnici naprednog kursa su predstavnici policijskih tijela, oružanih snaga, akademske zajednice i javnih preduzeća.\nOznake: #OSCE #BiH


Edina Hasečić, predsjednica NO KTK: Bit će izmirene obaveze za oko 20 penzionisanih radnika\n22. Avgusta 2012. Arhiva Visoko.co.ba\nDanašnjom Odlukom Vlade FBiH je privrednom društvu KTK Visoko d.d. odobrena kratkoročna pozajmica 250.000 KM iz naplaćenih sredstava iz pasivnog podbilansa koja se nalaze na posebnom deviznom računu Agencije za privatizaciju u BiH, saopćeno je iz Vlade FBiH.\nKako je za Visoko.co.ba potvrdila Edina Hasečić, predsjednica Nadzornog odbora KTK Visoko, ova će sredstva biti iskorištena za namirivanje nedostajućih sredstava po obavezama za PIO za oko 20 penzionisanih radnika KTK Visoko.\nAgencija će iznos uplatiti na račun Federalnog zavoda PIO/MIO u svrhu izmirenja obaveza KTK Visoko za uvezivanje radnog staža zaposlenika koji su ispunili uslove za odlazak u penziju. KTK će ovaj iznos vratiti od prvih naplaćenih sredstava od prodaje imovine ovog privrednog društva u postupku male privatizacije, najkasnije u roku 60 dana od dana transakcije, navodi se u saopćenju koje je objavio indikator.ba\n“Nastavljaju se aktivnosti prodaje u maloj privatizaciji dijelova imovine KTK Visoko, a Vlada F BiH, Agencaaj za privatizaciju i NO KTK i dalje će raditi na saniranju preostalih obaveza i pregovora sa mogućim partnerima” – izjavila je za Visoko.co.ba Edina Hasečić.\nZvanično saopštenje za javnost povodom jutrošnjih hapšenja u Visokom i drugim gradovima\nPozajmica za KTK Visoko od 250.000 KM


Autobusi u Tuzlu stižu svakodnevno, a i oni turisti koji su već bili i na Jadranu, dolaze opet na Panoniku, da osete moć te slane vode.\n- Prognoze da će celi septembar biti sunčan sa visokim temperaturama opredelile su nas da nastavimo sa radom - kaže direktor JKP Panonika Tuzla, Maid Porobić.\nDodala je da će shodno planu rada za 2016. godinu primenjivati podsezonsku cenu karata, tako da će od 1. septembra celodnevni boravak iznositi 2 KM, za penzionere 1 KM, a deca do 7 godina neće plaćati ulaz.\n- Isto tako utvrđuje se vreme od 10-18 sati, sa mogućnostima ranijeg rada u zavisnosti od jutarnje temperature, te pozivamo građane da uživaju u produženom letu i letnoj sezoni na Panonici - poručuje Porobić.\nIstiče da su za mesec septembar planirali nekoliko interesantnih događaja, kao što su Odisej pjena parti, susreti motorista, „Bike Fest Panonica“, 9. Međunarodni susreti raftera “Raft LOOK “ (16.9.), Panonika MTB Kup 2016 –skoda XC liga- Memorial Avdo Šerak (24.9.), nakon čega se kreće u pripreme za realizaciju propjekta klizanja na Trgu slobode u Tuzli.


Boganić: Niže cijene usluga dijalize\n12.09.2017 17:25 | Srna\nBanjaluka - Ministar zdravlja i socijalne zaštite Republike Srpske Dragan Bogdanić i vršilac dužnosti direktora Fonda zdravstvenog osiguranja /FZO/ Srpske Dejan Kusturić potpisali su danas u Banjaluci sa predstavnicima kompanije "Frezenijus" amandman\nUgovora za pružanje usluga dijalize, kojim je dogovorena niža cijena hemodijalize i hemodijafiltracije po jedinstvenoj cijeni od 103 evra.\nIz Fonda je saopšteno da će niža cijena hemodijalize i hemodijafiltracije po jedinstvenoj cijeni od 103 evra, umjesto dosadašnjih 110, odnosno 130 evra, znatno smanjiti troškove Fonda za dijalizu, koji su na godišnjem nivou iznosili oko 37 miliona KM.\nIz Fonda napominju da pacijenti na dijalizi ne plaćaju usluge, već ih u potpunosti finansira Fond, te da je u pomenutu cijenu dijalize uključen kompletan tretman.\n"Zahvaljujući ovom dogovoru omogućeno je i da svi pacijenti od septembra dobiju najsavremeniju metodu dijalize - hemodijafiltraciju, što do sada nije bio slučaj", navodi se u saopštenju.\nOva terapija, koju je do sada primao samo mali procenat teže oboljelih, unaprijediće zdravstveno stanje, a samim tim i kvalitet života pacijenata.\nJedna od prednosti ove terapije je i manji broj potrebnih tretmana dijalize, jer su pacijenti ranije na hemodijalizu morali odlaziti i do četiri puta sedmično, a manje su i mogućnosti komplikacija, koje su zahtijevale i dodatne tretmane.


Federalno ministarstvo okoliša i turizma - Bosna i Hercegovina - PAŠINA TABIJA I POČITELJ BIT ĆE CENTAR KULTURNO-UMJETNIČKIH DEŠAVNJA\nFederalna ministrica okoliša i turizma Edita Đapo je danas potpisala ugovor u iznosu od 110.000 KM sa Ecoplan d.o.o. Mostar kao izvršiocem projekta realizacije planiranih aktivnosti nužnih za završetak Druge faze rekonstrukcije i revitalizacije Pašine tabije u Starom gradu Počitelju.\nVlada Federacije Bosne i Hercegovine je ovaj projekt proglasila projektom od značaja za Federaciju BiH i treba da bude okončan u toku ove godine. Nakon završetka potrebnih radova Pašina tabija će biti otvorena scena sa gledalištem i zatvoreni multimedijalni centar koji će obezbijediti očuvanje i promociji jedinstvenog kulturno-historiskog spomenika, ali i omogućiti da Počitelj postane centrom kulturno-umjetničkih dešavanja u kojem se ujedno razvija i kreativni turizam.\n„Ponosna sam da ćemo baš ove godine završiti sa obnovom Pašine tabije jer je i ovogodišnja tema Svjetske turističke organizacije Razvoj turizma kroz zaštitu kulture i historijskog nasljeđa, a Počitelj je od neprocjenjive vrijednosti za sve nas. Pašina tabija i orijentalno-mediteranske zidine danas svojom jedinstvenošću i neprolaznom ljepotom oduševljavaju brojne posjetitelje i rasplamsavaju maštu mnogih umjetnika čuvajući uspomenu na našu povijest i pretke“, kazala je ministrica Đapo ovom prilikom.\nMinistrica Đapo će, nakon završetka ovog projekta, u Vladi Federacije Bosne i Hercegovine inicirati pitanje određivanja titulara Pašine tabije i Starog grada Počitelja kao značajnog kulturno-historijskog kompleksa, čime bi pitanje uprave i brige o njemu bilo trajno riješeno.


Saša Dragić, naš poznati kompozitor i menadžer koji je sarađivao sa brojnim pevačima i grupama, kaže da je na našoj muzičkoj sceni teška situacija, i da se to ne može brzo popraviti.\n- Ljudi pokušavaju da rade, svako se trudi na svoj način, jer je u diskografiji kriza, i to je osnovni problem, ali svaka kriza se prevaziđe, pa moramo da se trudimo da budemo dobri u svom poslu - objašnjava Dragić.\nOn smatra da biti prisutan na muzičkoj sceni u današnjim uslovima predstavlja uspeh.- Svi bendovi i pevači koji trenutno rade ili opstaju već godinama za mene su uspešni. Zaista je teško raditi i opstati na muzičkoj sceni, tako da poštujem svakog kome to polazi za rukom - kaže Saša.\nRivalitet između autora na muzičkoj sceni je stalna pojava, Braja i Marina Tucaković su čest primer nadmetanja, a Dragić povodom toga kaže:\n- Mi smo svi na istoj strani i smatram da smo kao autori ugroženi, zato smo odlučili da se udružimo i da se borimo za kvalitetan zvuk. Ja ne doživljavam sve to kao konkurenciju, ali mislim da između Marine i Braje postoji prava konkurencija, ali ne negativnom smislu.


Vučić na otvaranju novog istanbulskog aerodroma - Va1.info\nNaslovna/Vesti/Vučić na otvaranju novog istanbulskog aerodroma\nVučić na otvaranju novog istanbulskog aerodroma\nPredsednik Srbije Aleksandar Vučić, na poziv predsednika Turske Redžepa Taipa Erdogana, prisustvuje svečanom otvaranju novog istanbulskog aerodroma. To je peti ovogodišnji susret dvojice predsednika i potvrda da se i profesionalni i lični odnosi Vučića i Erdogana osnivaju na međusobnom poštovanju i poverenju.\nIstanbul je odavno megalopolis, a sa svojih oko 15 miliona stanovnika je najveći evropski i sedmi najveći grad u svetu. Ovo će i Istanbulu biti treći aerodrom, a kada bude završen, i najveći na svetu.\nNovi istanbulski aerodrom (Istanbul Yeni Havalimani) je, pored „Ataturka“ i „Sabihe Gokčen“, treći aerodrom u tom gradu, a u punom kapacitetu radihe od kraja godine. Izgrađen je na evropskoj strani Istanbula, na 35 kilometara severno od grada, u okrugu Arnavutkoi i, kada bude potpuno završen biće najveći aerodrom u svetu.\nRadovi su počeli u junu 2014. godine i završena je prva od četiri faze izgradnje. Predviđeno je da aerodrom nakon prve faze može da primi 90 miliona putnika.\nOčekuje se da će novi aerodrom pre 2030. moći da koristiti 150 miliona putnika godišnje, kada bude završena poslednja faza izgradnje, a moguće ga je nadograditi za prijem do 200 miliona putnika godišnje.Izgradnja aerodroma je, kako je ranije objavljeno, vredna oko 10,5 milijardi evra.Aerodrom će se prostirati na površini od 7.659 hektara što je oko 76 kvadratnih kilometara i imaće šest uzletnih i sletnih pisti i tri puta će biti veći od frankfurtskog aerodroma.Novi istanbulski aerodorm će imati i najveći svetski trgovinski kompleks bez carine.Prodajni kompleks sa 53.000 kvadratnih metara se sastoji od šest delova, uključujući prodavnice luksuznih brendova.\nNovi aerodrom je izgraden na raskrsnici puteva do Arnavutkoi, Gokturk i Catalca, severno od centra Istanbula i izmedu gradova crnomorskog primorja Ienikoi, Taiakadin i Akpinar.Povezaće i nekoliko linija metroa u Istanbulu: jedan od stanica Gairettepe na novoj liniji M11, drugi iz Halkalija na železničkoj liniji Marmarai.\nEgipat sledeće godine počasni gost Sajma knjiga\nVesić: Postavljanje tramvajskih šina preko Mosta na Adi